title: Garissan yliopiston isku

text: Somaliainen terroristijärjestö al-Shabab otti vastuun iskusta. Kenian viranomaiset nimesivät iskun suunittelijaksi al-Shababiin kuuluvan Mohamed Kunon. Kuno tunnetaan myös nimellä Mohamed Dulyadin ja hän on taustaltaan Kenian somali, joka siirtyi Somalian puolelle ja liittyi sittemmin al-Shababin riveihin. Hänen vangitsemisestaan on luvattu 215 000 dollarin palkkio. Al-Shababin mukaan se on ollut sodassa Kenian kanssa lokakuusta 2011, jolloin Kenian armeija alkoi suorittaa operaatioita Somalian puolella al-Shababia vastaan. Al-Shabab oli tätä ennen ylittänyt Kenian ja Somalian vastaisen rajan useasti ja ottanut panttivankeja Kenian puolelta. Al-Shababin uskotaan värvänneet somalien lisäksi myös kenialaisia. Erään silminnäkijän mukaan hyökkääjät olivat puhuneet puhelimessa swahiliksi eli kielellä, jota ei juuri puhuta Somaliassa, mutta joka on Keniassa yleinen.


title: Prenocephale

text: Prenocephale on sukupuuttoon kuollut Pachycephalosauridae-heimoon kuuluva dinosaurussuku. Se eli liitukaudella Mongolian alueella. Se oli kasvinsyöjä ja noin 2,4 metriä pitkä. Sen nokka oli kapeampi kuin muiden samaan heimoon kuuluvien sukujen. Dinosauruslöydöt, joita on pidetty sukuina "Homalocephale" ja "Sphaerothus", ovat ehkä "Prenocephaleen" poikasia tai nuoria. "Tylocephale", joka kuului samaan heimoon "Prenocephaleen" kanssa, eli ehkä samoilla seuduilla.


title: Pertti Oksa

text: Pertti Oksa (24. huhtikuuta 1957 Mikkeli – 4. maaliskuuta 2015 Mikkeli) oli suomalainen ravintolaketjun ja panimon perustaja. Hän laajensi äitinsä Mikkeliin perustamaa ravintolaketjua ja oli suomalaisen pienpanimotoiminnan uranuurtajia.


title: Pertti Oksa

text: Hän hankki vuonna 2002 omistukseen Saimaan Juomatehtaan, joka aloitti nimellä Saimaan Panimo vuonna 1999. Hän perusti 2006 Helsinkiin Bruuveri-panimoravintolan. Hän sai alan ammattilaisilta vuoden olutkrouvari-tittelin ja panimon oluet menestyivät testeissä. Hän toimi alojensa liitoissa ja yrittäjäjärjestöissä


title: Pertti Oksa

text: Oksa vaikutti myös kunnallispolitiikassa kotikaupungissaan Mikkelissä.


title: Sorbus (viini)

text: Sorbus oli halpa, väkevä ja makea pihlajanmarjaviini , jota Alko myi vuosina 1935–2010. Sana "sorbus" tarkoittaa pihlajaa. Sorbus, lempinimeltään ”soppa”, oli yhdessä toisen Alkon tuotteen Gambinan kanssa erityisesti laitapuolen alkoholistien suosiossa. Viimeiset Sorbus-pullot myytiin elokuussa 2010, kun merkki poistui Alkon valikoimista heikon kysynnän vuoksi.


title: Pöytäviina

text: Pöytäviina eli tikkuviina on suomalainen viinamerkki, jota Alko valmisti ja myi huhtikuusta 1932 kesäkuuhun 2014. Se oli väritöntä, ja sen alkoholipitoisuus oli 37 prosenttia.. Merkin nimi saattaa johtua siitä, että se oli alun perin tarkoitettu aterioiden yhteydessä käytettäväksi niin sanottuina ruokaryyppyinä.


title: Pöytäviina

text: Pöytäviina oli ensimmäinen Alkon Rajamäen tehtailla pullotettu tuotemerkki, ja se pysyi Alkon myyntitilastojen kärjessä aina 1970-luvulle saakka. Alun perin Pöytäviinaa valmistettiin sulfiittispriistä, joka oli peräisin selluloosatehtaiden jäteliemestä. Valmistuksessa siirryttiin ohraetanoliin 1995.


title: Pöytäviina

text: Tikkuviina oli Pöytäviinan saama nimitys mahdollisesti jo silloin, kun Alko valmisti Pöytäviinan puusta. Toinen nimen selitys on se, että sota-aikana Alko ei saanut enää Ranskasta korkkikapseleita, vaan korkkeja tehtiin koivusta ja puukorkkia kierrettäessä käsiin saattoi tulla tikkuja. Vaikka tämä selitys ei olisi oikea, se ainakin vahvisti tikkuviina-nimityksen käyttöä. Puukorkit eivät aina olleet täysin tiiviitä, ja sen vuoksi pullon etiketissä oli teksti "Säilytettävä pystyssä".


title: Infiniti Q50

text: Infiniti Q50 on Infinitin vuodesta 2013 lähtien valmistama ylemmän keskiluokan automalli. Se esiteltiin vuoden 2013 Detroitin autonäyttelyssä. Q50:n myynti alkoi Yhdysvalloissa samana vuonna.


title: Infiniti Q50

text: Japanissa mallia myydään Nissan Skyline -nimisenä.


title: Katri Pihlaja

text: Katri Emilia Pihlaja (1. syyskuuta 1893 Turku – 18. lokakuuta 1930 Helsinki) oli suomalainen näyttelijä.


title: Katri Pihlaja

text: Katri Pihlajan vanhemmat olivat leipurimestari Johan Henrik Lähteinen ja Emma Kristina Leppänen. Pihlaja valmistui ylioppilaaksi 1911 ja voimistelun opettajaksi 1916. Hän aloitti näyttelijänuransa Turun Työväen Teatterista keväällä 1917 ja oli kiinnitettynä Turun Suomalaiseen Teatteriin 1918–1923 ja edelleen Viipurin Näyttämöön 1923–1924, Oulun Työväen Teatteriin 1924–1926, Kotkan Näyttämöön 1926–1929 ja Kansan Näyttämöön vuodesta 1929 kuolemaansa syksyllä 1930.


title: Katri Pihlaja

text: "Lupaavaksi, sympaattiseksi ja henkeväksi" luonnehditun Pihlajan näyttämötehtäviä olivat muiden muassa Regina näytelmässä "Regina von Emmeritz", Elina tragediassa "Elinan surma" ja Miinan osa Maria Jotunin draamassa "Miehen kylkiluu". Hänen roolejaan olivat niin ikään Portia klassikkonäytelmässä "Venetsian kauppias" ja Katherine Victorien Sardoun komediassa "Rouva Suorasuu".


title: Katri Pihlaja

text: Katri Pihlajan aviopuoliso oli näyttelijä Rafael Pihlaja (1893–1951). Pariskunnalla oli poika, Matti Pihlaja (1923–1973).


title: Terhi Juurinen

text: Terhi Juurinen, o.s. "Lehto" (28. lokakuuta 1945 Helsinki – 16. helmikuuta 2015 Helsinki), oli suomalainen keraamikko. Hänet tunnetaan erityisesti yhtenä Seenat-keramiikkayrityksen perustajista vuonna 1976. Vuodesta 1999 hän toimi sen nimissä yksin. Hän sai vaikutteita japanilaisesta estetiikasta.


title: Terhi Juurinen

text: Juurinen sai taideteollisuuden valtionpalkinnon 1979 yhdessä Lea Klemolan ja Riitta Pensanen. Vuonna 2014 myönnetyn taiteilijaeläkkeen ansiosta hänen oli tarkoitus keskittyä uusiin ideoihin.


title: Bo Widerberg

text: Bo Gunnar Widerberg (8. kesäkuuta 1930 Malmö – 1. toukokuuta 1997 Båstad) oli ruotsalainen elokuvaohjaaja ja sitä ennen kirjailija. Widerberg loi asemansa 1960-luvulla yhteiskunnallisten aiheiden palauttajana ruotsalaiseen elokuvaan yhdessä Jan Troellin kanssa. Hänen tunnetuimpia elokuviaan ovat "Korppikortteli" ("Kvarteret Korpen", 1963), "Elvira Madigan" (1967), "Ådalen 31" (1969), "Komisario Beck tähtäimessä" ("Mannen på taket", 1976), "Mies Mallorcalta" (1984) ja viimeiseksi jäänyt "Jo joutui armas aika" ("Lust och fägring stor", 1995). Widerbergin ohjaamista elokuvista kolme on ollut ehdolla parhaan vieraskielisen elokuvan Oscar-palkintoon.


title: Bo Widerberg

text: Bo Widerberg syntyi taidemaalari Arvid Widerbergin poikana ja aloitti uransa kirjailijana. Hänen esikoisromaaninsa "Hösttermin" julkaistiin vuonna 1952, ja samana vuonna hänen novellikokoelmastaan "Kyssas" tuli myyntimenestys. Widerbergin menestyneimmäksi romaaniksi muodostui vuoden 1957 "Erotikon". Hänen viimeiseksi romaanikseen jäi mainontaa satirisoiva "Den gröna draken" (1959), jonka hän vuonna 1966 sovitti elokuvaksi "Hei, Roland!".


title: Bo Widerberg

text: Vuonna 1962 julkaistiin Bo Widerbergin pamfletti "Visionen i svensk film", jossa hän arvosteli ruotsalaista elokuvaa ja etenkin Ingmar Bergmania. Kirjan ansiosta hän pääsi itse kokeilemaan elokuvantekoa. Hänen ensimmäinen pitkä elokuvansa oli vuoden 1963 "Lastenvaunut", jonka kuvaajana toimi Jan Troell. Samana vuonna tuli ensi-iltaan myös "Korppikortteli", jota pidetään yhtenä kaikkien aikojen parhaana ruotsalaiselokuvana. Molemmissa näytteli pääosaa Thommy Berggren, jonka kanssa yhteistyö jatkui vielä monessa elokuvassa.


title: Bo Widerberg

text: Vuoden 1967 "Elvira Madigan" herätti suurta kansainvälistä huomiota (jopa niin, että elokuvan musiikkina käytettyä Mozartin pianokonserttoa nro 21 on alettu kutsua elokuvan nimellä). Nimiosan esittäjä Pia Degermark palkittiin Cannesissa parhaana naisnäyttelijänä. Ådalenin laukauksista, vuonna 1931 tapahtuneesta paperityöläisten lakosta ja sen murtamisesta kertova "Ådalen 31" (1969) sai Guldbagge-palkinnon sekä Cannesin Grand Prix’n. Vuonna 1971 valmistui "Joe Hill – kapinallinen", Widerbergin englanninkielinen elämäkertaelokuva ruotsalaislähtöisestä amerikkalaisesta ammattiyhdistysaktiivista Joe Hillistä.


title: Bo Widerberg

text: Martin Beck -poliisitarinaa "Komisario Beck tähtäimessä" (1976) pidetään ruotsalaisen rikoselokuvan uudistajana muun muassa koomisväritteisen dialoginsa ansiosta. Toinen Widerbergin rikoselokuva on vuoden 1984 "Mies Mallorcalta". Widerbergin viimeiseksi elokuvaksi jäänyt, koulupojan ja opettajattaren kielletystä rakkaudesta kertova "Jo joutui armas aika" palkittiin Berliinin elokuvajuhlien hopeisella karhulla ja oli ehdolla parhaan vieraskielisen elokuvan Oscar-palkinnon saajaksi. Koulupoikaa näytteli ohjaajan poika Johan Widerberg.


title: Bo Widerberg

text: Bo Widerberg teki myös televisio-ohjauksia ja teatteriohjauksia muun muassa Dramateniin ja synnyinkaupunkinsa Malmön kaupunginteatteriin. Vuonna 1996 hän perusti "Lilla filmfestivalen" -tapahtuman asuinkaupunkinsa Båstadin Bio Scala -elokuvateatteriin. Hänen muistokseen festivaaleilla alettiin 1997 jakaa elokuvantekijöille Bo Widerberg -stipendiä.


title: Bo Widerberg

text: Widerbergin pojista Johan on näyttelijä ja Martin Widerberg ohjaaja. Lapset esittivät pieniä rooleja monissa isänsä elokuvissa.


title: Bo Widerberg

text: Malmön uuden Citytunnelin yhteyteen rakennettu pieni tori nimettiin vuonna 2010 Bo Widerbergin aukioksi. Ohjaaja asui aiemmin aukion lähellä.


title: Reginaldo

text: Reginaldo Manoel da Silva Junior (eli Reginaldo, s. 8. heinäkuuta 1992) on brasilialainen jalkapalloilija, joka edusti Suomessa kaudella 2015 Veikkausliigassa pelannutta FF Jaroa lainasopimuksella Fluminensestä. Fluminensen riveissä hän pelasi ensimmäisen kerran kaudella 2017. Reginaldon pelipaikka on keskuspuolustaja.


title: Reginaldo

text: Reginaldo on Fluminensen kasvatti. Hän ei ole pelannut seuran edustusjoukkueessa Série A:ssa vielä yhtään ottelua. Vuosina 2013-2014 Reginaldo oli lainassa Brasilian alasarjojen Resendessä, Esportivo Bento Gonçalvesissa ja Club Atlético Metropolitanossa. Yhteensä noissa seuroissa kertyi otteluita 12 ja maaleja kaksi. Vuonna 2014 Reginaldo palasi takaisin Fluminenseen, mutta ei tehnyt vieläkään debyyttiään seuran paidassa.


title: Reginaldo

text: Helmikuussa 2015 Reginaldo meni testiin Suomen Veikkausliigan FF Jaroon. Jaro tekikin vielä saman kuun aikana hänen kanssaan yhden kauden mittaisen lainasopimuksen. Debyytti Veikkausliigassa ja pääsarjatasolla tapahtui huhtikuussa 2015 IFK Mariehamnia vastaan.


title: Reginaldo

text: Kauden 2015 jälkeen Fluminense lainasi Reginaldon edelleen lainasopimuksella Goiásin FC Vila Novaa kaudeksi 2016. Kaudella 2017 Reginaldo pääsi vihdoin useiden lainakausien jälkeen pelaamaan Fluminensen riveissä.


title: Infiniti Q70

text: Infiniti Q70 on Infinitin vuodesta 2010 lähtien valmistama edustusluokan sedan. Japanissa Q70:tä markkinoidaan Nissan Fuga -nimisenä. Automallin nimi oli vuoteen 2014 asti Infiniti M. Auton muotoilu on saanut vaikutteita Infiniti Essence -konseptiautosta.


title: Pirunkellari (Viiala)

text: Pirunkellari eli "Varrasniemen luola" on Akaan Viialassa sijaitseva luola. Lähinnä L-kirjainta muodoltaan muistuttavaan luolaan johtaa kaksi erikokoista sisäänkäyntiä. Luolan pinta-ala on useita kymmeniä neliömetrejä ja luolan pohjalla on harvassa suuria kivenlohkareita. Luolassa on joitakin pienempiä sivukammioita.


title: Pirunkellari (Viiala)

text: Pirunkellari nimisiä luolia on Suomessa myös Nilsiän Pisavuorella ja Nurmijärvellä. Laukon kartanon pihassa Vesilahdella on pirunkellariksi kutsuttu kivinen kellari joka on ollut osana 1400-luvulla paikalla sijainnutta kivilinnaa.


title: Walter Moore

text: Walter Andre Moore (s. 1. syyskuuta 1984, Georgetown) on guyanalainen jalkapalloilija, joka pelaa puolustajana Ykkösen FF Jarossa. Moore on pelannut Veikkausliigassa FF Jaron riveissä 29 ottelua. Lisäksi hän on pelannut Trinidad ja Tobagon liigassa, Guyanan liigassa sekä Kazakstanin liigassa.


title: Walter Moore

text: Moore on pelannut Guyanan A-maajoukkueessa yhteensä 68 maaottelua. Hän päätti maajoukkueuransa vuonna 2016.


title: Walter Moore

text: Walter Mooren pelaajaura alkoi Trinidad ja Tobagon liigassa North East Starsin riveissä kaudella 2006. Moore siirtyi kaudeksi 2007 Trinidad ja Tobagon liigassa pelanneen Caledonian riveihin, jossa hän pelasi kauteen 2012–13 saakka. Vuonna 2010 Moore oli lainalla Guyanan liigan Alpha Unitedissa ja kaudella 2011 Yhdysvaltojen kolmostasolla USL:n Charlotte Eaglesissa. Moore pelasi vuosina 2007–2013 Caledonian riveissä yli 100 sarjaottelua.


title: Walter Moore

text: Moore siirtyi kaudeksi 2013 Kazakstanin liigassa pelanneeseen FC Vostokiin. Moore pelasi 31 liigaottelua ja oli sivussa vain yhdestä sarjapelistä. Vostok jäi sarjassa toiseksi viimeiseksi ja tippui kauden päätteeksi Kazakstanin liigasta. Kaudella 2014 Moore pelasi Kazakstanin kakkostasolla Astana-1964:n riveissä.


title: Walter Moore

text: Moore siirtyi kaudeksi 2015 Veikkausliigassa pelanneen FF Jaron riveihin. Moore debytoi Veikkausliigassa 12. huhtikuuta 2015 ottelussa FF Jaro–IFK Mariehamn. Moore pelasi kaudella 2015 yhteensä 29 liigaottelua, joissa teki kolme maalia. Jaro jäi kaudella 2015 Veikkausliigassa viimeiseksi ja joukkue putosi Ykköseen. Moore jatkoi Jaron luottopelaajana Ykkösessä. Hän pelasi kausina 2016–2017 yhteensä 47 Ykkösen ottelua.


title: Walter Moore

text: Kaudeksi 2018 Moore siirtyi Ykkösen AC Ouluun, jossa hän pelasi 26 Ykkösen ottelua. Moore palasi takaisin FF Jaron riveihin kaudeksi 2019.


title: Walter Moore

text: Walter Moore debytoi Guyanan A-maajoukkueessa vuonna 2004, ja hän kuului Guyanan maajoukkueeseen vuosina 2004–2016. Moore päätti maajoukkueuransa vuonna 2016. Hän pelasi yhteensä 68 maaottelua ja teki niissä neljä maalia.


title: Into Ahonen

text: Into Artturi Ahonen (30. syyskuuta 1897 Turku – 30. tammikuuta 1968) oli Suomen Puolustusvoimien eversti.


title: Into Ahonen

text: Ahonen valmistui ylioppilaaksi 1917. Hän liittyi samana vuonna Tampereen suojeluskuntaan ja osallistui Suomen sisällissodan Suinulan ja Viipurin taisteluihin. Ahonen kävi Kadettikoulun 1921 sekä Sotakorkeakoulun 1929. Uransa alussa hän toimi nuorempana upseerina sekä patterin päällikkönä KTR 3:ssa. Vuosina 1929–1936 hän palveli yleisesikuntaupseerina 3. divisioonan, Jääkäriprikaatin sekä 2. divisioonan esikunnissa. Pataljoonan komentajana Savon Jääkärirykmentissä hän oli 1936–1938. Ennen talvisotaa 1938–1939 hän oli taktiikan opettajana Taistelukoulussa.


title: Into Ahonen

text: Talvisodassa Ahonen toimi esikuntapäällikkönä 9. divisioonassa, Lapin Ryhmässä, rannikkoryhmässä sekä 11. divisioonassa. Välirauhan aikana ja jatkosodan alussa hän komensi Petsamon erillisosastoa 1940-1941. Vuosina 1942–1943 Ahonen johti Sissipataljoona 3:a. Tämän jälkeen hän komensi pataljoonaa 15. prikaatissa vuonna 1943. Sodan jälkeen Ahonen oli toimistopäällikkönä pääesikunnassa 1945–1946. Hän toimi pääesikunnan sotatalousosaston päällikkönä 1947–1955 ja erikoistehtävissä 1955–1957. Ahonen oli myös eduskunnan puolustusasiainvaliokunnan sihteeri 1945–1947.


title: Into Ahonen

text: Ylennykset: vänrikki 1921, luutnantti 1922, kapteeni 1928, majuri 1936, everstiluutnantti 1941, eversti 1948.


title: Rachel Skarsten

text: Rachel Skarsten (s. 23. huhtikuuta 1985 Toronto) on kanadalainen näyttelijä, joka tunnetaan rooleistaan televisiosarjoissa "Batmanin tytär" (2002–2003), "Lost Girl" (2013–2015) ja "Valtiatar" (2015–2017). Vuonna 2015 hän esiintyi elokuvassa "Fifty Shades of Grey".


title: Rachel Skarsten

text: Skarsten esiintyi televisiossa ensimmäisen kerran yhdeksänvuotiaana – laulaessaan äkisti syöpään kuolleen isänsä hautajaisissa. Eräs näyttelijäagentti huomasi Skarstenin esiintymisen ja ehdotti tälle näyttelemistä. Pian Skarsten sai ensimmäisen roolinsa Honeycombs-mainoksesta. Hänen varhaisia roolejaan olivat muun muassa esiintymiset televisiosarjassa "Little Men" ja elokuvassa "Virginia's Run". 17-vuotiaana hänet valittiin näyttelemään Mustaa Kanarialintua sarjakuviin perustuvassa televisiosarjassa "Batmanin tytär". Los Angelesissa tapahtuneiden kuvausten yhdistäminen koulunkäyntiin Torontossa osoittautui kuitenkin raskaaksi, ja "Batmanin tyttären" päätyttyä yhden tuotantokauden jälkeen Skarsten päätti keskittyä täysipainoisesti yliopisto-opintoihin. Hän opiskeli Queen's Universityssä B.A.-tutkinnon historiasta ja kirjallisuudesta.


title: Rachel Skarsten

text: Valmistuttuaan yliopistosta Skarsten työskenteli muun muassa myymäläpäällikkönä Abercrombie & Fitchin liikkeessä. Hän ei kuitenkaan ollut erityisen tyytyväinen elämäänsä, ja äitinsä neuvosta hän päätti lopulta palata näyttelemisen pariin. Viiden vuoden poissaolon jälkeen Skarstenin ei ollut yhtä helppo saada rooleja kuin lapsinäyttelijänä, mutta pikkuhiljaa hän sai itselleen suurempia rooleja. Vuonna 2012 hän näytteli independent-elokuvassa "Two Hands to Mouth", ja samana vuonna hän pääsi televisiosarjoihin "Lost Girl" ja "The L.A. Complex".


title: Rachel Skarsten

text: Skarsten näytteli sivuroolissa Christianin avustajaa Andreaa vuonna 2015 ensi-iltansa saaneessa elokuvassa "Fifty Shades of Grey". Maaliskuussa 2015 Skarsten valittiin Elisabet I:n rooliin televisiosarjassa "Valtiatar". Hänet esiteltiin toisen tuotantokauden päätösjaksossa.


title: Niccolò Campriani

text: Niccolò Campriani (s. 6. marraskuuta 1987 Firenze) on italialainen kivääriampuja ja kolminkertainen olympiavoittaja. 177 senttimetriä pitkä ja 75 kilogrammaa painava Campriani edustaa CS Esercitoa.


title: Niccolò Campriani

text: Campriani voitti olympiakultaa 50 metrin kiväärin asentokilpailusta vuoden 2012 kesäolympialaisista Lontoosta. Samoista kisoista hän saavutti myös hopeaa 10 metrin ilmakivääristä. Campriani oli mukana myös vuoden 2008 kesäolympialaisissa Pekingissä. Rio de Janeiron olympialaisissa 2016 Campriani voitti sekä 10 metrin ilmakiväärin että 50 metrin kiväärin asentokilpailun.


title: Niccolò Campriani

text: MM-kilpailuista Camprianilla on yksi kulta 50 metrin kiväärin asentokilpailusta vuodelta 2010 Münchenistä. EM-kilpailuista hänellä on aikuisten tasolta kaksi kultaa, yksi hopea ja yksi pronssi. Nuorten tasolta EM-kilpailuista hänellä on kolme hopeaa ja yksi pronssi. Campriani on voittanut ammunnan maailmancupin finaalin kerran, vuonna 2013 Münchenissä.


title: Niccolò Campriani

text: Hänen valmentajanaan toimii Gaby Bullmann.


title: Viialan nahkatehdas

text: Viialan nahkatehdas oli Akaan Viialassa vuosina 1921–1995 toiminut nahkatehdas. Tehtaan perusti 1921 Viialan kartanon saman vuonna ostanut tehtailija Hugo Sandbacka ja vanhimmat tehdasrakennukset ovat peräisin tältä ajalta. Tehdas toimi aluksi nimellä "Viiala Läderfabrik, Hugo Sandbacka" kunnes se 1925 muutettiin "Viialan Nahkatehdas Oy"-nimiseksi osakeyhtiöksi. Tehdas siirtyi kuitenkin samana vuonna 1925 Aaltosen Kenkätehdas Oy:n omistukseen ja liittyi osaksi Aaltosyhtymää. Nahkatehdasta laajennettiin 1934 ja 1937 ja uudelleen 1950-luvulla. Viimeiset laajennukset tehtiin 1970- ja 1980-luvuilla. Viialan tehdas valmisti Aaltosyhtymään kuuluneille kenkätehtaille pohjanahkaa, reunoshihnaa ja vuodesta 1928 alkaen myös päällysnahkaa.


title: Viialan nahkatehdas

text: Nahkatehtaan toiminta päättyi lopullisesti konkurssiin 1995. Tehtaalla työskennellyt Ismo Lumpiola osti 1996 tehdaskiinteistön konkurssipesältä ja perusti kiinteistöosakeyhtiön joka jakoi tehdastilat osakehuoneistoiksi joita myytiin sitten paikallisille yrityksille ja toimijoille. Nykyisin entisen nahkatehtaan tiloissa toimii yli 70 yritystä, harrastepajaa ja kulttuurialan laitosta. Jälkimmäisistä tunnettuja ovat Viialan teatteri ja Pyryn torvisoittokunta. Tehtaan tiilinen savupiippu kunnostettiin 2005–2008 Pirkanmaan ympäristökeskuksen avustuksella.


title: Raija Paananen

text: Raija Paananen (synt. 1962 Iisalmen maalaiskunta), on suomalainen kirjailija ja sanataiteen opettaja.


title: Raija Paananen

text: Paanasen esikoisteos, "Maria Maattoman elämät" -romaani, ilmestyi v. 1999 WSOY:n julkaisemana. Hän on julkaissut myös runokokoelmat "Pimeä äiti" (2007) ja "Ankh" (2013).


title: Raija Paananen

text: Paananen on suorittanut filosofian maisterin tutkinnon Oulun yliopistossa v. 1990 pääaineenaan yleinen kirjallisuustiede. Pro gradu -tutkielmassaan hän erikoistui 1700-luvun goottilaisen romaanin kehittäjän Ann Radcliffen tuotantoon. Valmistuttuaan hän työskenteli kirjallisuudentutkijana ja -opettajana Oulun yliopistossa ja sen jälkeen vuodesta 1994 alkaen sanataiteen opettajana Oriveden Opistossa. Vuodesta 2014 alkaen hän on ohjannut kirjailijuuteen valmentavaa Studio Orfeus -koulua yhdessä kirjailija Harri István Mäen kanssa.


title: Raija Paananen

text: Kirjoittajakoulutuksia varten Paananen on laatinut "Sanojen yömetsä" -nimisen proosakurssikirjan, jota on käytetty mm. Kansanvalistusseuran Etäopiston ja Oriveden Opiston kursseilla.


title: Raija Paananen

text: Hän on kääntänyt suomeksi Kjell Sundstedtin käsikirjoitusoppaan "Att skriva för film" ("Kirjoita elokuvaksi", KVS 2007).


title: Jeesuksen kiusaukset

text: Jeesuksen kiusaukset erämaassa on evankeliumeista löytyvä tapahtuma, jossa Pyhä Henki vei Jeesuksen erämaahan ja Saatana kohtasi Jeesuksen kiusauksilla. Matteus nimittää Saatanaa Kiusaajaksi evankeliumissaan. Uusi testamentti mainitsee, että Jeesus oli kaikessa kiusattu, kuitenkin ilman syntiä.


title: Jeesuksen kiusaukset

text: Tunnetuimmat kiusaamiseen liittyvät tapahtumat Jeesuksen elämässä lienevät olleen neljänkymmenen päivän erämaavaelluksen aikana kokemat kiusaukset, jolloin Saatana kiusasi Jeesusta siteeraamalla itse Raamattua Jeesukselle.


title: Jeesuksen kiusaukset

text: Evankeliumit kertovat, että Jeesuksen kasteen jälkeen Henki vei hänet erämaahan. Siellä hän oli neljäkymmentä vuorokautta Saatanan kiusattavana. Jeesus eli villieläinten keskellä ja enkelit pitivät hänestä huolta.


title: Jeesuksen kiusaukset

text: Matteuksen evankeliumi kertoo Jeesuksen ja Saatanan keskustelun erämaassa. Jeesus oli paastonnut neljäkymmentä vuorokautta ja erämaassa hänen tuli nälkä, niin silloin kiusaaja tuli hänen luokseen ja sanoi hänelle: "Jos kerran olet Jumalan Poika, niin käske näiden kivien muuttua leiviksi." Mutta Jeesus vastasi: "On kirjoitettu: 'Ei ihminen elä ainoastaan leivästä, vaan jokaisesta sanasta, joka lähtee Jumalan suusta.' Sitten Saatana vei Jeesuksen pyhään kaupunkiin ja asetti hänet temppelimuurin harjalle. Hän sanoi Jeesukselle: "Jos kerran olet Jumalan Poika, niin heittäydy alas. Onhan kirjoitettu: 'Hän antaa enkeleilleen käskyn. He kantavat sinua käsillään, ettet loukkaa jalkaasi kiveen.' Jeesus vastasi hänelle: "On myös kirjoitettu: 'Älä kiusaa Herraa, Jumalaasi.'" Vielä Paholainen vei Jeesuksen hyvin korkealle vuorelle, näytti hänelle maailman kaikki valtakunnat ja niiden loiston ja sanoi: "Kaiken tämän minä annan sinulle, jos polvistut eteeni ja kumarrat minua." Silloin Jeesus sanoi hänelle: "Mene pois, Saatana! On kirjoitettu: 'Herraa, Jumalaasi, sinun tulee kunnioittaa ja ainoastaan häntä palvella.' Silloin Saatana jätti Jeesuksen rauhaan, ja hänen luokseen tuli enkeleitä, jotka palvelivat häntä.


title: Jeesuksen kiusaukset

text: Kertomus Jeesuksen kiusauksista esiintyy myös Luukkaan evankeliumissa. Siinä kiusaukset kuitenkin mainitaan eri järjestyksessä kuin Matteuksella: maailman kaikkien valtakuntien näyttäminen korkealta vuorelta ennen tapausta pyhäkön harjalla.. Sen sijaan Markuksen evankeliumissa kiusaukset mainitaan vain lyhyesti.


title: Jeesuksen kiusaukset

text: Pastori Pentti Tepsan mukaan Raamatullisena aikana oli tapana mennä erämaahan etsimään hengellistä näkyä. Tepsan mukaan Jeesuksen neljänkymmenen päivän erämaajakso viittaa Israelin kansan erämaavaellukseen, joka kesti neljäkymmentä vuotta.


title: Jeesuksen kiusaukset

text: Jeesuksen pilkkaaminen Raamatussa käsittelee pilkkaamisia laajemmin ja Kristuksen kärsimyskertomus kertoo Jeesuksen kokemasta väkivallasta, kiusauksista ja kärsimyksistä Juudaksen kavalluksesta lähtien ja ennen ristiinnaulitsemista.


title: Jeesuksen kiusaukset

text: Heprealaiskirjeessä viitataan Jeesuksen kiusaamisiin:


Satavuotias joka karkasi ikkunasta ja katosi () on vuonna 2013 ensi-iltansa saanut ruotsalainen Felix Herngrenin ohjaama komediaelokuva. Elokuvan käsikirjoittivat Herngren ja Hans Ingemansson. Sen päärooleissa näyttelevät Robert Gustafsson, Iwar Wiklander, Mia Skäringer ja David Wiberg.


title: Satavuotias joka karkasi ikkunasta ja katosi

text: Ruotsissa elokuva sai ensi-iltansa 25. joulukuuta 2013 ja Suomessa kahta päivää myöhemmin. Elokuva perustuu Jonas Jonassonin samannimiseen romaaniin.


text: Elokuva kertoo satavuotiaasta, entisestä dynamiittiasiantuntijasta Allan Karlssonista (Robert Gustafsson), joka karkaa vanhainkodin ikkunasta ennen satavuotisjuhliaan. Allan on ikäänsä nähden vielä erittäin hyvässä kunnossa. Allan karkaa ikkunasta ja joutuu erikoiselle matkalle, jossa on mukana mm. rikolliskopla, murhaaja ja rahantäyteinen laukku. Allan muistelee matkan aikana elämäänsä tavatessaan uusia ystäviä, muun muassa Juliuksen (Iwar Wiklander), Gunillan (Mia Skäringer) ja Bennyn (David Wiberg). Tarinan aikana selviää, miten paljon Allan on vaikuttanut nykyiseen maailmaan muun muassa keksimällä atomipommin, pelastamalla Francisco Francon hengen, tutustumalla Yhdysvaltain presidentteihin, olemalla yksi maailman tunnetuimmista räjähdeasiantuntijoista ja ollen osasyyllinen Josif Stalinin kuolemaan.


text: Elokuvan tuottivat Felix Herngren, Patrick Nebout, Malte Forsell ja Henrik Jansson-Schweizer. Sen tuotantoryhmään kuuluivat myös NICE Scripted Entertainment ja FLX. Elokuvan budjetti oli 63 miljoonaa Ruotsin kruunua. Vuonna 2016 ilmestyi elokuvan jatko-osa, nimeltään "Satayksivuotias, joka jätti laskun maksamatta ja katosi."


text: Elokuva sai hyvän vastaanoton. Sen lipputulot olivat 342 miljoonaa Ruotsin kruunua, eli voittoa on tehty lähes 280 miljoonaa. Elokuvaa on näytetty yli 40 maassa ja sen lipputulot tekevät siitä historian kolmanneksi eniten tuottaneen ruotsalaiselokuvan Stieg Larssonin kirjoihin perustuvien "Miehet jotka vihaavat naisia"- ja "Tyttö joka leikki tulella" -elokuvien jälkeen. Elokuvaa on verrattu Oscar-palkittuun Forrest Gumpiin, sillä molemmissa päähenkilöillä on ollut suuri vaikutus maailman tapahtumiin.


text: Elokuva on saanut viisi eri palkintoa, joiden lisäksi se on ollut ehdokkaana myös toisiin viiteen palkintoon.


title: Pajarin hauta

text: Pajarin hauta on Kiteellä Pyhäjärven Pajarinselkään työntyvän pitkän ja kapean Pajarinniemen keskipaikkeilla sijaitseva kiviraunio jota paikallisessa kansanperinteessä on pidetty Kiteen pahan pajarin hautapaikkana johon pajari kivitettiin takaa-ajon jälkeen hevosineen.


title: Joe Hill – kapinallinen

text: Joe Hill – kapinallinen ("Joe Hill" tai "The Ballad of Joe Hill") on Bo Widerbergin käsikirjoittama ja ohjaama ruotsalais-yhdysvaltalainen elokuva vuodelta 1971. Elämäkertaelokuva kertoo Ruotsin Gävlestä Amerikkaan lähteneestä Joel Emanuel Hägglundista, josta tuli Yhdysvalloissa Industrial Workers of the World -ammattijärjestön aktiivi nimeltä Joe Hill. Hän joutui syytetyksi murhasta, puolusti itseään oikeudessa mutta sai teloitustuomion. Elokuva voitti tuomariston palkinnon Cannesin elokuvajuhlilla 1971.


title: Joe Hill – kapinallinen

text: Elokuvan tunnuslaulun esittää Joan Baez.


title: Joe Hill – kapinallinen

text: "Video-oppaassa" vuodelta 1994 Markku Salmi piti elokuvaa sympaattisena mutta pinnallisena ja antoi sille kolme tähteä viidestä, mikä vastaa sanallista arviota ”hyvä”.


title: Colindalen metroasema

text: Colindale on Lontoon metron asema Barnetissa, Lontoossa. Se on Northern-linjan Edgwaren haaralla, Oyster-vyöhykkeellä 4.


title: Colindalen metroasema

text: Asema avattiin 18. elokuuta 1924 Colindale Avenuen pohjoispuolelle, silloisen Hampstead and Highgate -linjan ensimmäiselle laajennukselle. Klassistyylisen asemarakennuksen suunnitteli Stanley Heaps. Aseman avaaminen aloitti Colindalen alueen kehityksen.


title: Colindalen metroasema

text: T. E. Lawrence käytti asemaa säännöllisesti, kun hänen asemapaikkanaan oli läheinen Hendonin lentokenttä. Siitä on peräisin nimi "Colin Dale", jolla hän kirjoitti artikkeleita "The Spectatoriin" vuosina 1927 ja 1928.


title: Colindalen metroasema

text: Colindalen metroasema kärsi pahoin Lontoon pommituksissa. 25. syyskuuta 1940 kello 20.45 asemaan osui suuri pommi. Asemalla oli kaksi junaa, joissa oli yhteensä 400 matkustajaa. Heistä 13 kuoli. Yhdeksän pelastusryhmää teki töitä läpi yön, ja seuraavana päivänä paikalla kävivät vierailemassa kuningas Yrjö VI ja kuningatar Elisabet.


title: Colindalen metroasema

text: Tuhoutuneen asemarakennuksen tilalle rakennettiin yksinkertainen puurakennus, joka oli käytössä pidempään kuin alkuperäinen asema: vasta vuonna 1962 tilalle rakennettiin uusi rakennus, jossa on myös myymälöitä.


title: Indy de Vroome

text: Indy de Vroome (s. 16. toukokuuta 1996 Cromvoirt) on alankomaalainen tennispelaaja. Parhaimmillaan hän on ollut kaksinpelissä WTA-listan sijalla 177 heinäkuussa 2014. Junioreiden maailmanlistalla hän oli sijalla seitsemän tammikuussa 2012. De Vroome on voittanut kolme ITF-turnausta kaksinpelissä.


title: Indy de Vroome

text: Helmikuussa 2015 de Vroome voitti ensimmäisen ottelunsa WTA-tasolla, kun hän päihitti Antwerpenin turnauksen avauskierroksella Tsvetana Pironkovan.


title: Lineweaver–Burk-yhtälö

text: Lineweaver–Burk-yhtälö on lineaarinen muunnos Michaelis–Menten-yhtälöstä. Yhtälön kuvaajassa Lineweaver–Burk-esitetään entsyymin katalysoiman reaktion nopeuden käänteisluku substraattikonsentraation käänteisluvun funktiona. Yhtälö on saanut nimensä kehittäjiensä Hans Lineweaverin ja Dean Burkin, jotka julkaisivat sen vuonna 1934, mukaan. Lineweaver–Burk-yhtälöä ja sen kuvaajaa käytetään biokemiassa kuvaamaan entsyymikinetiikkaa.


title: Lineweaver–Burk-yhtälö

text: Michaelis–Menten-yhtälön mukaan entsyymikatalysoidun reaktion reaktionopeus V on


title: Lineweaver–Burk-yhtälö

text: , missä V on reaktion maksiminopeus, [S] on substraatin konsentraatio ja K on Michaelis-vakio.


title: Lineweaver–Burk-yhtälö

text: Kun, tästä otetaan käänteisluku, saadaan Lineweaver–Burk-yhtälö


title: Solar Fields

text: Magnus Birgersson, joka tunnetaan paremmin taiteilijanimellään Solar Fields, on ruotsalainen elektronisen musiikin säveltäjä ja tuottaja. Hän on julkaissut uransa aikana yli viisitoista albumia, jotka sisältävät studioalbumien lisäksi myös videopelien ja elokuvien soundtrackeja, kuten Digital Illusions CE:n kehittämään ja Electronic Arts -yhtiön julkaisemaan "Mirror's Edge" -videopeliin.


title: Solar Fields

text: Götenborgista kotoisin oleva säveltäjä, äänisuunnittelija ja multi-instrumentalisti Magnus Birgersson loi Solar Fieldsin 90-luvun lopulla. Magnus kasvoi musiikillisessa perheessä ja on itse soittanut pianoa ja syntetisaattoria 70-luvulta lähtien. 80-luvun puolivälissä hän alkoi hyödyntämään tietokoneita syntetisaattorien kanssa. Ambient-julkaisuidensa lisäksi hän on myös ollut kitaristina useissa rock-yhtyeissä, pianistina jazz -yhtyeissä sekä kosketinsoittajana drum and bass -yhtyeissä. Nykyään hän tekee lisäksi yhteistyötä Vincent ""Aes Dana"" Villuisin, H.U.V.A. Network- sekä T.S.R.-yhtyeiden kanssa. Jälkimmäisessä ovat mukana myös Daniel Segerstad ja Johannes Hedberg Carbon Based Lifeforms -yhtyeestä.


title: Solar Fields

text: Solar Fields -nimen alla hän on julkaissut yli viisitoista albumia sekä vieraillut yli kuudellakymmenellä eri julkaisulla. Hänen ensimmäinen studioalbuminsa oli "Reflective Frequencies", joka julkaistiin Ultimae Records -yhtiön kautta vuonna 2001. Kaksi vuotta myöhemmin hän julkaisi toisen albuminsa "Blue Moon Station", mikä edeltäjänsä tavoin oli yhdistelmä downtempoa, ambientia ja trancea.


title: Solar Fields

text: Vuoden 2005 lopulla Solar Fields julkaisi albumit "Leaving Home" ja "Extended", joista jälkimmäinen on saatavilla vain rajoitettuna painoksena.


title: Solar Fields

text: Hänen viides albuminsa "EarthShine", joka julkaistiin vuonna 2007, sisälsi edellisiin albumeihinsa nähden huomattavasti enemmän progressivisen trancen elementtejä. Pian tämän jälkeen Electronic Arts ja DICE tarjosivat Solar Fieldsille mahdollisuuden säveltää "Mirror's Edge" -videopelin soundtrack, joka julkaistiin 14. marraskuuta 2008. Soundtrack pääsi muun muassa VGChartz-sivuston "Top 20 Original Soundtracks in Gaming" -listan sijalle 16.


title: Solar Fields

text: Seuraavan vuonna 2009 Solar Fields sävelsi ja julkaisi seuraavana albuminsa "Movements". Albumi äänestettiin kymmenen parhaan joukkoon Echoes-radion kuuntelijoiden äänestyksessä ja se toimi lisäksi kanadalaisen studion Alientrapin vuonna 2011 julkaiseman "Capsizedin-pelin" soundtrackina.


title: Solar Fields

text: Vuonna 2010 hän julkaisi "Movements"-albumin pohjalta uudelleenmiksatun version nimeltä "Altered - Second Movements", sekä aloitti "Origin"-albumisarjan säveltämisen. Kyseinen sarja koostuu neljästä albumista, jotka sisältävät aiemmin keskeneräisiksi jääneitä ja julkaisemattomia kappaleita. "Until We Meet the Sky" ja "Random Friday" sävellettiin lisäksi samaan aikaan.


title: Solar Fields

text: 2013 Solar Fields julkaisi toisen osan "Origin"-sarjasta, albumin nimeltä "Origin #02". Hän julkaisi myös "Cluster"-demon saman vuoden lopulla. "Pulse"-kappale julkaistiin 30. kesäkuuta 2014 Joof Recordings -yhtiön kautta.


title: Solar Fields

text: 2014 Solar Fields julkaisi kolme albumia nimillä "RED", "GREEN" ja "BLUE". Albumit sisältävät artistin aiemmin julkaisemattomia kappaleita sekä remixejä.


title: Solar Fields

text: Hän sävelsi myös 9.6.2016 (Euroopassa, 7.6.2016 Pohjois-Amerikassa) "Mirror's Edgen" jatko-osan (Mirror’s Edge Catalystin).


title: Thommy Berggren

text: Thommy Berggren (oik. "Tommy William Berggren", s. 12. elokuuta 1937 Mölndal) on ruotsalainen näyttelijä ja teatteriohjaaja. Hänet tunnetaan kansainvälisesti monista elokuvarooleistaan erityisesti Bo Widerbergin ohjaamissa elokuvissa.


title: Thommy Berggren

text: Thommy Berggren varttui Göteborgin lähellä, työskenteli pari vuotta merillä ja sitten tehtaassa. Hän opiskeli teatteria Göteborgin Pickwickklubbenin teatterikoulussa ja näytteli sitten Atelierteaternissa kunnes tuli hyväksytyksi Göteborgin kaupunginteatterin oppilaskouluun. Vuosina 1959–1963 hän näytteli Göteborgissa, kunnes sai kiinnityksen Tukholman Dramateniin. Samoihin aikoihin hän aloitti elokuvauransa Widerbergin elokuvissa. Hän näyttelee pääosaa myös muun muassa Roy Anderssonin elokuvassa "Giliap" (1975).


title: Thommy Berggren

text: Teatteriohjaajana Berggren debytoi Dramatenissa vuonna 1993 Harold Pinterin näytelmällä "Hemkomsten". Siitä lähtien hän on keskittynyt teatterityöhön ja ohjannut muun muassa Ibsenin, Strindbergin ja Beckettin tekstejä.


title: Thommy Berggren

text: Berggrenillä on kolme lasta avopuolisonsa, tv-kokki Monika Ahlbergin kanssa. Esikoisen syntyessä Berggren oli jo yli 50-vuotias.


title: Hugo Sandbacka

text: Hugo Gustav Sandbacka (5. kesäkuuta 1885 Alaveteli – 12. elokuuta 1960 Tampere) oli suomalainen kauppaneuvos ja nahanvalmistuksen piirissä toiminut tehtailija.


title: Hugo Sandbacka

text: Sandbackan vanhemmat olivat nahkuri, maanviljelijä Karl Johan Simonsbacka-Sandbacka (1858–1930) ja Maria Matilda Polo (1857–1931). Hän kävi kansakoulun ja kansanopiston. Sandbacka oli "Oy Vuota- ja nahkakomppanian" palveluksessa 1911–1916 ja omisti Nakkilan nahkatehtaan 1916–1921. Hän perusti 1921 Viialan nahkatehtaan ja omisti sen vuoteen 1925 saakka jolloin tehdas myytiin Aaltosen Kenkätehdas Oy:lle.


title: Hugo Sandbacka

text: Sandbacka osti tämän jälkeen 1925 vuonna 1916 Tampereen Epilänharjun kaupunginosaan perustetun "Ab Krominahkatehdas Oy":n jonka uudeksi nimeksi tuli "Epilän Nahkatehdas Oy". Epilän Nahkatehdas valmisti puku-, kenkä- ja käsinenahkaa ja lisäksi ainoana Suomessa kiiltonahkaa. Tehtaassa toimi sotien jälkeen myös rukkasneulomo. Sandbacka oli Epilän Nahkatehdas Oy:n toimitusjohtajana 1925–1960 ja hän omisti myös useita puuteollisuuden alalla toimineita yrityksiä. Sandbacka sai kauppaneuvoksen arvon 1951.


title: Hugo Sandbacka

text: Sandbacka oli Nakkilan kunnanvaltuuston jäsenenä 1918–1921 ja Tampereen ruotsalaisen seurakunnan kirkkovaltuuston jäsenenä 1927–1960.


title: Hugo Sandbacka

text: Hugo Sandbackan veli kauppaneuvos Eliel Sandbacka (1882–1953) oli 36 vuoden ajan 1917–1953 Kokkolassa toimineen vuotien ja turkisten vientiä harjoittaneen "Oy Vuota- ja Nahkakomppanian" toimitusjohtajana. Hän omisti myös Kokkolan Seurahuoneen.


title: Hugo Sandbacka

text: Sandbacka oli naimisissa vuodesta 1910 Aina Johanna Savelan (1883–1965) kanssa. Heidän poikansa Lars Gustaf Sandbacka (1911–1994) oli Epilän Nahkatehdas Oy:n toimitusjohtajana isänsä jälkeen. Epilän nahkatehdas lopetti toimintansa 1965.


title: Abraham Darby I

text: Abraham Darby I (14. huhtikuuta 1678 – 8. maaliskuuta 1717) oli brittiläinen keksijä, joka kehitti menetelmän tuottaa takkirautaa koksin avulla masuunissa, kun aikaisemmin jouduttiin käyttämään puuhiiltä. Tämä oli merkittävä askel kohti suurempien ja puhtaampien rautamäärien tuottamisessa teollisessa vallankumouksessa. Abraham Darby I oli ensimmäinen tällä nimellä tunnettu henkilö englantilaisessa kveekarisuvussa, jolla oli merkittävä rooli teollisessa vallankumouksessa.


title: Abraham Darby I

text: Abraham Darbyn isä, John Darby oli talonpoikaisviljelijä ja lukkoseppä. Abrahamin isoisoäiti oli Dudleyn viidennen paronin Edward Suttonin avioton lapsi. Isoisoäidin veli oli Dud Dudley (1600–1684), joka toimi Englannin sisällissodassa insinöörinä ja ammusten toimittajana. Hän oli koettanut sulattaa rautamalmia koksin avulla, mutta aikaan saatu rauta ei täyttänyt seppien mielestä puuhiilellä tehdyn raudan laatua. Tieto tästä on voinut innoittaa Abrahamia.


title: Abraham Darby I

text: 1690-luvulla Abraham oli harjoittelijana Birninghamissa Jonathan Freethin pajassa, joka valmisti messinkisiä jauhimia maltaalle. Tämä kokemus on ilmeisesti auttanut häntä ymmärtämään metalleja ja niistä tehtyjä seoksia kuten messingin valmistusta. Darby on ehkä huomannut, että mallastuksessa olutsammioita lämmitettiin koksilla eikä kivihiilellä, jotta vältettiin makuviat ja kattiloiden syöpyminen kivihiilen rikkipitoisuuden vuoksi. Nämä havainnot olivat tärkeitä myöhemmin. Vuonna 1699 Darbyn oppipoika-aika päättyi, hän avioitui ja muutti Bristoliin.


title: Abraham Darby I

text: Bristolissa Darbyn taitavuus ja yritteliäisyys huomattiin kaupungin pienessä kveekariryhmässä. Yhdessä muiden kveekarien kanssa Darby perusti 1702 messinkivalimon. Tähän palkattiin hollantilaisia ammattilaisia tekemään kattiloita pajavasaran avulla. Darby myös kehitti valumenetelmiä ja teki valuja varten uuden valimon 1704. 1705 hän siirtyi messinkistä rautaan. Nuori walesiläinen oppipoika John Thomas keksi käyttää hiekkaa muottimateriaalina, muottikehystä ja hiekkasydäntä eli keernaa avuksi. Tällä menetelmällä saatiin valettua ohutseinämäisiä ja kevyitä rautapatoja. Darby sai valumenetelmälle patentin vuonna 1707. Hän menestyi patojen tuottajana. Rautamalmin sulattamiseen hän käytti Sir Clement Clerken kehittämää liekkisulatusuunia. 1709 Darby luopui messinkiliiketoimista.


title: Abraham Darby I

text: Vuonna 1708 Darby vuokrasi liekkisulaton ja alkoi valmistella sen muuttamista puhallusta hyödyntäväksi masuuniksi. Hänen ensimmäinen tilikirjansa lokakuun 20.:stä 1708 tammikuun 4.:nteen 1710 on säilynyt. Siinä kerrotaan koksin valmistuksesta tammikuussa 1709 ja liekkiuuniin saatiin puhallus 10. tammikuuta, jolloin alkoi raudan tuottaminen koksin avulla. Darby myi sinä vuonna 81 tonnia rautatuotteita. Darby on saattanut auttaa se, että hänen käyttämänsä Shropshiren kivihiili oli kohtuullisen vähärikkistä. Joka tapauksessa testaukset eri hiililaaduilla jatkuivat jonkin aikaa. Osa Darbyn takkirautatuotannosta myytiin muille valimoille Bristolissa, mutta valtaosa käytettiin rautapatojen ja muiden valurautatuotteiden valmistukseen.


title: Abraham Darby I

text: Myöhemmin on keskusteltu paljon siitä, miksi Darbyn tuottamaa rautaa ei käytetty takomoissa kankiraudan tuottamiseksi. Syyksi on esitetty, että koksilla tehty takkirauta sopi paremmin valamiseen kuin puuhiilellä tuotettu takkirauta ja että koksilla tuotetussa raudassa oli piitä epäpuhtautena, mikä teki siitä vähemmän houkuttelevan taottavaksi. Tälle selitykselle on syntynyt epäilyjä siitä, kun Coalbrookdalen yhtiö alkoi vuonna 1720 tuottaa takorauta, niin sitä oli vaikea saada kannattavaksi edes käyttämällä puuhiiltä.


title: Abraham Darby I

text: Seuraavina vuosina Darby laajeni liiketoimintaansa useille paikkakunnille.


title: Abraham Darby I

text: Darby toimitti raudan myös Thomas Newcomenin 1712 valmistuneeseen ensimmäiseen höyrykoneeseen.


title: Abraham Darby I

text: Abraham Darby kuoli vuonna 1717 kotonaan 38-vuotiaana sairastettuaan 18 kuukautta. Darbyn kuoleman jätti liiketoiminnan sekavaan tilaan. Leski kuoli muutamaa kuukautta myöhemmin. Darbyn vanhin poika Abraham Darby II oli tuolloin vain 6-vuotias ja hänen kaksi veljeä vielä nuorempia. Darbyn osuus yrityksestä (8 osaketta 16:sta) meni velkojen maksuun. Richard Fordilla, joka nai Darbyn tyttären, oli 2 osaketta ja hänestä tuli yrityksen johtaja. Lesken kuollessa Darbyn velipuoli Thomas Baylies sai velkojana hallinnan yritykseen. Lasten eno hankki yhtiön osakkeita lasten puolesta ja lapset lähetettiin kouluun. Vuonna 1728 Abraham II alkoi auttaa yritysten hoidossa ja vuonna 1732 hänet palkittiin neljällä osakkeella.


title: Nicole Cherry

text: Nicole Cherry, oikealta nimeltään Nicoleta Janina Ghinea (s. 5. joulukuuta 1998), on romanialainen poplaulaja.


title: Nicole Cherry

text: Cherry voitti vuonna 2014 "Zu Music Award" -palkinnon ”Paras läpimurto” -luokassa. Hänen vuonna 2013 julkaistu ”Memories”-kappaleensa soi paljon Romanian radioissa.


title: Bactrosaurus

text: Bactrosaurus oli liitukauden lopulla elänyt hadrosauri. Se oli kuusi metriä pitkä ja kaksi tonnia painava kasvinsyöjä. Se käveli kahdella jalalla. Sen raajoissa oli kolme varvasta ja sen nokka oli sarvimainen. Se eli Aasiassa. Se oli sukua "Hadrosaurukselle" ja "Iguanodonille".


title: Reino Majala

text: Reino Aleksanteri Majala (s. 15. elokuuta 1934) on suomalainen taloustieteilijä. Hän on ollut Turun kauppakorkeakoulun liiketaloustieteen (laskentatoimen professori vuodesta 1983. Hänen tutkimusalaansa ovat olleet yritysten rahoitus ja rahoituskustannukset ja niiden yhteiskunnallisten vaikutusten miittaaminen ja raportointi. Hän oli myös korkeakoulun vararehtori. Hän jäi eläkkeelle 1999 täysinpalvelleena ja lopetti lakisääteisesti KHT-tilintarkastajan työt täyttäessään 70.


title: Reino Majala

text: Majala oli kotoisin Tampereelta. Hän ei suorittanut ylioppilastutkintoa vaan pääsi kauppaopiston merkonomikoulutuksen kautta jatkamaan opintoja Turun kauppakorkeakouluun.


title: I Crackle as I Grow

text: I Crackle as I Grow on vuonna 1997 ilmestynyt Moon Fog Prophetin EP, jonka yhtye julkaisi omalla Seeker-levymerkillään. Kaksi saman studiosession aikana äänitettyä kappaletta on myös mukana 1998 ilmestyneellä Metamorphos-yhtiön kokoelmalla "Metazoon".


title: Vesa Majamaa

text: Vesa Veikko Majamaa (s. 1945) on oikeustieteen tohtori, suomalainen oikeustieteilijä ja Lapin yliopiston ympäristöoikeuden professori ja sittemmin Helsingin yliopiston professori. Hän on ollut Lapin yliopistossa vuodesta 1984 ja tutkinut kiinteistö- ja varallisuusoikeutta sekä kaavoitukseen ja rakentamiseen liittyviä kysymyksiä. Helsingin yliopistossa hän oli ympäristöoikeuden dosentti 1982–1986, hänellä oli vuodesta 1987 henkilökohtainen ylimääräinen professuuri. Hän toimi Helsingin yliopistossa vuoteen 2009. Majamaa on öljysuojarahaston hallituksen puheenjohtaja.


title: Majamaa

text: Majamaa on suomalainen sukunimi esimerkiksi seuraavilla henkilöillä:


title: Kakkosen kausi 2015

text: Kakkosen kausi 2015 oli Suomen jalkapallon kolmanneksi korkeimman sarjatason kausi. Kausi pelattiin kolmessa kymmenen ja yhdessä yhdeksän joukkueen lohkossa kolminkertaisena sarjana. Lohkojen voittajat pelasivat pareittain kaksiosaiset nousukarsintafinaalit, joiden yhteistuloksilla voittajat nousivat Ykköseen kaudeksi 2016. Jokaisen lohkon sijalle 8. ja huonommin sijoittuneet joukkueet putosivat suoraan Kolmoseen kaudeksi 2016. Kolmoseen putosi lisäksi huonoin sijalle 7. sijoittunut joukkue.


title: Kakkosen kausi 2015

text: Eteläinen lohko ja Läntinen lohko alkoivat 24. huhtikuuta, Itäinen lohko ja Pohjoinen lohko 25. huhtikuuta.


title: Kakkosen kausi 2015

text: Kaudella 2015 Kakkosessa pelasi 39 joukkuetta jaettuna kolmeen 10 joukkueen lohkoon ja yhteen yhdeksän joukkueen lohkoon. Sarjassa oli määrä olla 40 joukkuetta, mutta Mikkelin Palloilijat nousi Ykköseen täydennysmenettelyllä, eikä Itäiseen lohkoon vapautunutta paikkaa täydennetty. Pohjoisessa lohkossa Jakobstads BK nostettiin täydennysmenettelyssä Ykköseen nousseen Vasa IFK:n tilalle. Eteläisessä lohkossa FC Honka sai Pallohonka Junioreiden sarjapaikan.


title: Kakkosen kausi 2015

text:
16 maalia:
10 maalia:
9 maalia:
8 maalia:
18 maalia:
16 maalia:
12 maalia:
11 maalia:
10 maalia:


title: Kakkosen kausi 2015

text:
22 maalia:
20 maalia:
18 maalia:
15 maalia:
14 maalia:
12 maalia:
20 maalia:
15 maalia:
14 maalia:
12 maalia:
10 maalia:
Jalkapallon Pelaajayhdistys valitsi vuoden 2015 Kakkosen lohkojen parhaat pelaajat pelaajien oman äänestyksen perusteella:Otteluparit arvottiin 26.9.


title: Kakkosen kausi 2015

text: KPV nousi Ykköseen yhteismaalein 2−1.


title: Kakkosen kausi 2015

text: GrIFK nousi Ykköseen yhteismaalein 8−1.


title: Infiniti M (Y50)

text: Infiniti M (Y50) on Infiniti M:n kolmas sukupolvi, jota valmistettiin vuosina 2005–2010. Japanissa sitä myytiin Nissan Fuga -nimisenä. Auto esiteltiin yleisölle samana päivänä helmikuussa 2006, kun sen pääkilpailja Lexus esitteli uuden GS:n.


title: Kaarle Makkonen

text: Kaarle Albert Makkonen (15. heinäkuuta 1923 – 11. toukokuuta 2000) oli suomalainen oikeustieteilijä. Hän oli Helsingin yliopiston yleisen oikeustieteen henkilökohtainen ylimääräinen professori vuodesta 1968.


title: Olli Makkonen

text: Olli Juhani Makkonen (16. huhtikuuta 1922 – 13. elokuuta 1993) oli suomalainen metsätieteilijä ja Helsingin yliopiston Yksityismetsätalouden apulaisprofessori 1968–1974, metsähistorian ja sittemmin metsäekologian henkilökohtainen ylimääräinen professori 1974–1989. Hänen tutkimusalaansa olivat muun muassa metsätyön palkkaperusteet ja antiikin metsätalous.


title: Pylkönmäen kirkko

text: Pylkönmäen kirkko on Saarijärven Pylkönmäellä sijaitseva puinen päätytornillinen pitkäkirkko, joka rakennettiin Jaakko Kuorikosken johdolla rukoushuoneeksi 1860 ja vihittiin kirkoksi 1864. Kirkon alttaripäädyssä on matala sakasti, runkohuoneessa on aumakatto. Pitkien sivujen ikkunat ovat kahdessa vyöhykkeessä. Kellotornin kaksi kelloa ovat vuodelta 1900. Kirkko uusittiin perusteellisesti Alvar Aallon suunnitelman pohjalta 1927, mukaan lukien ulko- ja sisälaudoitus. Ulkoseinät saivat pystyvuorauksen, tornin huippua madallettiin ja sinne laitettiin ristin asemesta kukko. Sisäseinät vuorattiin vaakalaudoituksella, kirkkoon rakennettiin lehteri ja sinne asennettiin lämmitys. Sisäkatteena on sivuilta pyöristetty tasakatto. Kirkko peruskorjattiin 1968. Istumapaikkoja siellä on 350 hengelle. Kirkon 12-äänikertaiset urut rakensi Kangasalan urkutehdas 1952. Alttaritaulun "Ehtoollisen asettaminen" on maalannut Matias Annala 1941, peruskorjauksen yhteydessä aiemmat Urho Lehtisen alttariseinämaalaukset "Jeesus siunaa lapsia" ja "Jeesus ruokkii 5000 miestä" jäivät sisälaudoituksen alle. Kirkon alttarikaapin "Madonna ja lapsi" on tehnyt Hannes Autere 1927.


title: Pylkönmäen kirkko

text: Kirkossa on alkuperäinen Taavetti Pajusen veistämä saarnatuoli, myös kirkon vaivaisukko on alkuperäistä esineistöä.


title: Veikko Makkonen

text: Urho Veikko Henrik Makkonen (1. huhtikuuta 1919 – 5. joulukuuta 1985) filosofian maisteri, oli Kansallis-Osake-Pankin pääjohtaja 1974–1983. Hän työskenteli ulkoasiainministeriön palveluksessa 1945–1957 ja sen jälkeen Kansallispankin palveluksessa.


title: Malkamäki

text: Malkamäki on suomalainen sukunimi muun muassa seuraavilla henkilöillä:


title: Anu Panula

text: Anu Panula (s. 21. lokakuuta 1956 Tampere) on suomalainen näyttelijä ja koreografi. Hänen isänsä on kapellimestari ja säveltäjä Jorma Panula, hänen siskonsa on näyttelijä Terhi Panula ja hänen veljiänsä ovat Sami Panula ja Petri Panula. Hänen äitinsä oli näyttelijä Helena Haavisto.


title: Anu Panula

text: Anu Panula perusti Suomen ensimmäisen kehitysvammaisteatteri La Stradan vuonna 2009. Hänen puolisonsa on muusikko Hannu Kahiluoto ja heidän tyttärensä on näyttelijä-muusikko Miina Kahiluoto (s. 1995).


title: Anu Panula

text: 2. Läheisten tiedot


title: Rino Fisichella

text: Salvatore "Rino" Fisichella (s. 25. elokuuta 1951 Codogno) on italialainen roomalaiskatolisen kirkon titulaarinen arkkipiispa. Hän toimii paavillisen neuvoston uuden evankelisoinnin edistämisyhdistyksen puheenjohtajana. Tuossa virassa hän on toiminut vuodesta 2010 asti. Fisichella on toiminut pappina vuodesta 1976 ja piispana vuodesta 1998 asti.


title: Rino Fisichella

text: Vuonna 1951 syntyneestä Fisichellasta tuli Rooman pappi vuonna 1976. Vuonna 1998 hänestä tuli Rooman apulaispiispa ja samana vuonna hänestä tuli myös Vicohabentian titulaaripiispa. Vuodesta 2008 vuoteen 2010 Fisichella toimi "Paavillisen neuvoston akatemia elämää varten" -järjestön puheenjohtajana. Kesäkuussa 2010 hänestä tuli paavillisen neuvoston uuden evankelisoinnin edistämisyhdistyksen puheenjohtaja. Vuosina 2002-2010 Fisichella toimi myös Paavillisen lateraaniyliopiston rehtorina.


title: Howard Zieff

text: Howard Zieff (21. lokakuuta 1927 – 22. helmikuuta 2009) oli yhdysvaltalainen elokuvaohjaaja, joka aloitti uransa mainosvalokuvaajana ja mainoselokuvaohjaajana. Hänen ohjaamiinsa kymmenkuntaan Hollywood-komediaan kuuluvat "Cowboy Hollywoodissa" (1975), "Tyttö joka kävi intin" (1980) sekä "Tyttöni mun" (1991).


title: Howard Zieff

text: Zieff syntyi Chicagossa juutalaisperheeseen, joka muutti sitten Los Angelesiin. Hän opiskeli vuoden verran taideaineita Los Angeles City Collegessa, kunnes vuonna 1946 liittyi laivastoon. Hän jatkoi opintoja laivaston valokuvauskoulussa Floridan Pensacolassa ja sitten Kalifornian Pasadenassa Art Center College of Design -oppilaitoksessa. Hän aloitti mainosvalokuvaajana New Yorkissa 1950-luvulla ja pääsi 1960-luvun vaihteessa mukaan tekemään monia aikakauden luovimman mainostoimiston Doyle Dane Bernbachin kampanjoita. Hän laajensi osaamistaan valokuvauksesta tv-mainosten ohjaajaksi ja tuli kuuluisaksi humorististen mutta myös kalliita tuotantoja vaativien mainosspottien tekijänä.


title: Howard Zieff

text: Vuonna 1969 Zieff myi yrityksensä ja päätti keskittyä pitkien elokuvien tekoon. Maineensa vuoksi hän sai tehtäväkseen komedioita, joista monet nousivat varsin suosituiksi. Hänen viimeiseksi ohjauksekseen jäi vuoden 1994 "Tyttöni mun 2", minkä jälkeen Parkinson-oireet saivat hänet vetäytymään eläkkeelle. Hän kuoli vuonna 2009.


title: Sakkeus

text: Pyhä apostoli Sakkeus oli Uuden testamentin henkilö, joka oli ammatiltaan publikaani eli ihminen, joka keräsi ihmisiltä verot näiden saapuessa kaupunkiin. Sakkeus oli Abrahamin jälkeläinen ja asui Jerikossa. Hänestä kerrotaan Uudessa testamentissa ainoastaan Luukkaan evankeliumissa.


title: Sakkeus

text: Sakkeus toimi publikaanien esimiehenä ja oli hyvin rikas. Hän oli kuitenkin rikastunut ottamalla ihmisiltä enemmän veroja kuin heidän tarvitsi maksaa. Sakkeuksesta ei tämän takia pidetty Jerikossa. Eräänä päivänä Jeesus saapui Jerikoon. Sakkeus oli kuullut Jeesuksesta paljon, ja halusi kiivaasti nähdä tämän. Kun Sakkeus saapui paikalle, hän huomasi, että paikalla oli paljon muitakin ihmisiä ja lyhytkokoisena Sakkeus ei nähnyt mitään heidän takaansa. Niinpä Sakkeus kiipesi viereiseen sykomoriviikunapuuhun. Jeesus saapui paikalle ja huomasi puussa istuvan Sakkeuksen. Jeesus kertoi hänelle haluavansa tulla vierailulle Sakkeuksen kotiin. Sakkeus ihmetteli tätä, mutta tuli kuitenkin puusta alas. Muut ihmettelivät, miksi Vapahtaja halusi tulla juuri syntisen Sakkeuksen kotiin vierailulle. Sakkeus sanoi kuitenkin kaikkien kuullen näin: "Annan puolet omaisuudestani köyhille, ja keneltä olen liikaa kiskonut, sille maksan nelinkertaisesti takaisin. Enää en huiputa enkä varasta." Sakkeus sai näin syntinsä anteeksi.


title: Sakkeus

text: Ortodoksisen perimätiedon mukaan Sakkeus kulki myöhemmin jonkin aikaa pyhän apostoli Pietarin mukana. Perimätiedon mukaan hänestä tuli myös Kesarean piispa Palestiinassa, jossa hän kuoli myöhemmin rauhassa.


title: Piemonten viinimaisema: Langhe-Roero ja Monferrato

text: Piemonten viinimaisema Lange-Roero ja Monferrato on Unescon maailmanperintökohde, joka käsittää viisi maisemiltaan kaunista viininviljelyaluetta sekä Grinzane Cavourin linnan Piemontessa, luoteisessa Italiassa. Langhen ja Monferraton kukkuloille sijoittuva kohde kuuluu Italian tärkeimpiin viinintuotantoalueisiin.


text: Langhe-Roeroa kuvataan kulttuurimaisemaksi, jollainen syntyy ihmisen ja luonnon yhteistyöstä. Se otettiin maailmanperintökohteeksi erityisen arvokkaan viininviljelykulttuurinsa johdosta: viljely on muokannut maisemaa satoja vuosia.


text: Kohteeseen kuuluu viisi erillistä viininviljelyaluetta ja Grinzane Cavourin linna, jonka nimi on tärkeä niin viinitarhojen kehittämisen kuin Italian historiassa. Se sijaitsee Piemonten eteläosassa Po-joen ja Ligurian Apenniinien välissä. Linna on täysin varustettu seutua jo kauan leimannutta viljelyä ja viinin valmistamista varten. Alueelta on löydetty siitepölyä, joka on ajoitettu viidennelle vuosisadalle ennen ajanlaskun alkua. Tuolloin Piemonte oli etruskien ja kelttien kohtaamis- ja kauppapaikka. Seudun murteessa käytetään edelleen näiden kielten sanoja, erityisesti viiniin liittyen. Rooman keisarikunnan aikana elänyt Plinius vanhempi mainitsi alueen yhtenä muinaisen Italian kaikkein suotuisimmista seuduista viinitarhojen hoitamisen suhteen ja Strabon kirjoitti sen tynnyreistä.


title: Frans Fredrik Björni

text: Frans Fredrik Björni (15. elokuuta 1850 Eura – 10. helmikuuta 1930 Yläne) oli suomalainen rusthollari, taloustirehtööri ja valtiopäivämies.


title: Frans Fredrik Björni

text: Björnin vanhemmat olivat Juho Fredrik Mikonpoika Kylä-Björni (s. 1819) ja Agata Loviisa Isakintytär (1822–1907). Hän oli naimisissa Henrika Wilhelmiina Piipanojan (1849–1900) kanssa. Heidän poikiaan olivat maanviljelysneuvos, kansanedustaja Onni Rantasalo, Auroran sairaalan ylilääkäri Viljo Rantasalo ja argonomi Sulho Rantasalo. Viljo Rantasalon poika oli Helsingin yliopiston kansanterveystieteen professori Ilari Rantasalo. Björnin tyttärenpoika oli Turun yliopiston maantieteen professori Oiva Tuominen.


title: Frans Fredrik Björni

text: Björni osti 1890 Yläneen Uuudenkartanon ja vuonna 1892 hän osti myös Yläneen kartanon Vanhakartanon sen viimeiseltä aateliselta omistajalta varatuomari Reinhold Jägerhornilta. Yläneen karhuksi kutsutun Björnin väitetään olleen yli 10 000 hehtaarin maaomaisuudellaan 1900-luvun alussa Suomen suurin talonpoikaista syntyperää oleva maanomistaja. Hän möi 1905 Vanhakartanon pojalleen Onni Björnille (myöhemmin Onni Rantasalo) ja 1913 han möi Uudenkartanon toiselle pojalleen Sulho Björnille (Rantasalo). Björni kirjoitti 1925 muistelmansa jotka on myöhemmin julkaistu.


title: Frans Fredrik Björni

text: Björni oli säätyvaltiopäivillä talonpoikaissäädyn edustajana 1897. Hän perusti Uuteenkartanoon kansakoulun ja ylläpiti sitä 1892-1908 sekä koulun yhteyteen 1897 kirjaston. Hän oli itse käynyt vain kiertokoulua sekä erään upseerin pitämää epävirallista alkeiskoulua.


title: Frans Fredrik Björni

text: Nimellä "F. F. Björni":


title: New Year’s Eve

text: New Year's Eve on vuonna 2011 ensi-iltansa saanut yhdysvaltalainen romanttinen komedia, jonka ohjasi Garry Marshall. Elokuva seuraa eri ihmisiä ja heidän elämäntarinoitaan uudenvuodenaattona. Elokuvan pääosissa nähdään monia tunnettuja näyttelijöitä.


title: New Year’s Eve

text: Uudenvuodenaattona Times Squaren varapuheenjohtaja Alliance Claire Morgan (Hilary Swank) järjestelee myöhemmin pudotettavaa Times Squaren palloa ystävänsä Brendanin (Ludacris) kanssa. Samaan aikaan Ahern Records-levy-yhtiön sihteeri Ingrid Withers (Michelle Pfeiffer) lopettaa työnsä jäätyään melkein auton alle. Hän tarjoaa lähetti Paul Doylelle (Zac Efron) lippuja Ahern Recordsin tanssiaisiin, jos Paul auttaa häntä täyttäämään uudenvuodenlupauksensa ennen keskiyötä.


title: New Year’s Eve

text: Paulin sisko Kim Doyle (Sarah Jessica Parker) on ongelmissa teini-ikäisen tyttärensä Haileyn (Abigail Breslin) kanssa, joka haluaa viettää uudenvuodenaattonsa ystäviensä ja ihastuksensa Seth Andersonin (Jake T. Austin) kanssa Times Squarella. Paulin ystävä, sarjakuvapiirtäjä Randy (Ashton Kutcher), vihaa uudenvuodenaattoa erottuaan tyttöystävästään. Hän juuttuu hissiin Elisen (Lea Michele) kanssa, joka on Jensenin (Jon Bon Jovi) taustalaulaja pian alkavassa esityksessä Times Squarella. Jensen valmistelee esitystä myös Ahern Recordsin tanssiaisiin, missä hän herättää uudelleen tunteensa ex-tyttöystäväänsä Lauraan (Katherine Heigl).


title: New Year’s Eve

text: Läheisessä sairaalassa Stan Harris (Robert De Niro) taistelee pitkälle edennyttä syöpäänsä vastaan ja kieltäytyy kemoterapiasta toivoen näkevänsä Times Squaren pallon pudotuksen viimeisen kerran. Sairaanhoitajat Aimee (Halle Berry) ja Mindy (Alyssa Milano) pitävät Stanille seuraa, kun hänen lääkärinsä (Cary Elwes) paljastaa, ettei hänellä ole paljoa elinaikaa jäljellä. Samassa sairaalassa Griffin (Seth Meyers) ja Tess Byrne (Jessica Biel) ovat saamassa ensimmäistä lastaan ja kilpailevat James (Til Schweiger) ja Grace Schwabin (Sarah Paulson) kanssa rahapalkinnosta, joka annetaan ensimmäiselle uutenavuotena syntyneelle lapselle. Muualla Ahern Recordsin liikemies Sam Ahern Jr. (Josh Duhamel) yrittää päästä Ahern Recordsin tanssiaisiin, missä hänen täytyy pitää tärkeä puhe, kun hänen autoonsa tulee toimintahäiriö New Yorkin ulkopuolella. Sam pohtii myös, pitäisikö hänen tavata salaperäinen nainen, jonka hän tapasi edellisenä uudenvuodenaattona.


title: New Year’s Eve

text: Alkuillasta Claire yrittää nostaa Times Squaren valopalloa ylös, mutta se jumittuu puolimaatkaan. Claire soittaa paikalle sähköasentaja Kominskyn (Héctor Elizondo), jonka yhtiö oli erottanut pari viikkoa ennen. Kominsky korjaa pallon ennen keskiyötä, ja vastapalveluksena Claire jättää hänet operaation johtoon ja kiirehtii nähdäkseen pallon pudotuksen isänsä Stanin kanssa. Samaan aikaan sairaanhoitaja Aimeella on videokeskustelu aviomiehensä (Common) kanssa, joka palvelee sotilaana Afganistanissa. Stan menehtyy juuri pallon pudottua, Clairen pidellessä häntä kädestä.


title: New Year’s Eve

text: Paul auttaa Ingridia suorittamaan kaikki asiat listaltaan, ja Ingrid antaa tanssiaisliput hänelle. Samaan aikaan Randy ja Elise ystävystyvät, ja kun he ovat aikeissa suudella, isännöitsijä (James Belushi) saa hissin korjattua, ja Elise kiirehtii Jensenin esitykseen. Randy huomaa Elisen unohtaneen kuminauhansa, ja kiirehtii antamaan sen hänelle. Times Squarella Jensen lähtee kesken esityksensä palatakseen Ahern Recordsin tanssiaisiin, jotta voisi pyytää menneisyyttään anteeksi Lauralta. Laura antaa hänelle anteeksi, ja he lähtevät pois Lauran avustajan Avan (Sofia Vergara) suostumuksella. Kun Jensen on poissa, Eliseä pyydetään esiintymään hänen tilalla. Elise suutelee Randya ennen esitystään, ja he aloittavat romanttisen suhteen.


title: New Year’s Eve

text: Sairaalassa Griffin ja Tess saavat lapsensa ensimmäisenä, mutta päättävät antaa palkinnon Jamesille ja Gracelle saatuaan selville, että heillä on jo kaksi muuta lasta elätettävänä. Samaan aikaan Hailey karkaa kotoaan Times Squarelle, missä hän näkee Sethin suutelevan toista tyttöä. Surun murtamana Hailey tapaa äitinsä, joka lohduttaa häntä. Seth löytää heidät ja pyytää anteeksi, väittäen että tyttö suuteli häntä väkisin. Hailey antaa anteeksi ja suutelee häntä. Kim antaa hänen mennä jatkoille ja menee sitten ravintolaan tavatakseen Samin. Sam on onnistunut pitämään puheensa ja kiirehtii tekemään samoin, tavaten lopulta viime uudenvuodenaattona tapaamansa salaperäisen naisen, Kimin.


title: New Year’s Eve

text: Elokuvan ääniraita julkaistiin 6. joulukuuta 2011.


title: Kapsaisinoidit

text: Kapsaisinoidit ovat orgaanisia yhdisteitä, amideja ja kapsaisiinin johdoksia, joissa alifaattisen hiiliketjun pituus vaihtelee. Tunnetuimmat kapsaisinoidit esiintyvät chilikasveissa ja ne sitoutuvat hermoston reseptoreihin, jotka tuottavat aistimuksen kivusta ja poltteesta. Chilien tulisuutta mitataan Scovillen asteikolla. Tunnetuin kapsaisinoidi on kapsaisiini. Kapsaisinoidit ovat rasvaliukoisia yhdisteitä, joten niiden poltetta ei voi lievittää vedellä. Kipu vapauttaa elimistössä endorfiineja.


title: Kapsaisinoidit

text: Syntetisoituja kapsaisinoideja ovat esimerkiksi nonivamidi (CHNO) ja fenyyliasetyylirinvaniili (CHNO).


title: Stefan Grossman

text: Stefan Grossman (s. 16. huhtikuuta 1945 Brooklyn, New York) on yhdysvaltalainen näppäilytyylin kitaristi, kitaransoiton opettaja ja musiikkihistorioitsija. Häntä pidetään yhtenä blueskitaransoiton johtavista asiantuntijoista maailmassa.


title: Stefan Grossman

text: Grossman vietti nuorena viikonloput ottamalla kitaratunteja Reverend Gary Davisilta. Hän kiinnostui 1960-luvun alun folkliikkeestä. Vuonna 1964 hän perusti ystävineen Even Dozen Jug Bandin, joka levytti yhden albumin Elektra Recordsille. Muutkin yhtyeen jäsenet nousivat sittemmin tahoillaan tunnetuiksi: David Grisman mandoliininsoittajana, Steve Katz Blood, Sweat & Tearsin alkuperäiskitaristina, John Sebastian The Lovin’ Spoonfulin voimahahmona, Joshua Rifkin musikologina ja Scott Joplinin ragtime-sävellysten sovittajana ja Maria Muldaur laulajana. Vuonna 1966 Grossman levytti Elektralle esikoissooloalbuminsa "How to Play Blues Guitar".


title: Stefan Grossman

text: Grossman soitti poliittisessa The Fugs -yhtyeessä kunnes muutti Britanniaan, jossa hän vuonna 1968 perusti Kicking Mule Records -levy-yhtiön yhdessä Ed Densonin kanssa. Grossman asui Englannissa 1980-luvun alkuun saakka ja niitti mainetta muun muassa John Renburnin ja John Faheyn soittokuppanina eurooppalaisilla folk- ja bluesfestivaaleilla.


title: Stefan Grossman

text: 1980-luvun alussa Grossman alkoi levyttää New Jerseyssä toimivalle Shanachie Records -yhtiölle. Tuloksena olivat muun muassa albumit "Shining Shadows" (1988), "Guitar Landscapes" (1990), "Love, Devils & the Blues" (1992), "Northern Skies, Southern Blues" (1997) ja "Shake That Thing: Fingerpicking Country Blues" (1998). Samalla Grossman kehitti omaa Vestapol-nimistä opetusvideoyritystään, jonka videoilla eri tyylien huippukitaristit antavat neuvojaan.


title: Stefan Grossman

text: Suomessa Grossman on esiintynyt ainakin Ruisrockissa 1971, Kulttuuritalolla 1972 ja Eddie Boydin 60-vuotisjuhlakonsertissa Tavastialla 1974.


title: Bertil Malmberg

text: Bertil Malmberg (1889–1958), ruotsalainen kirjailija ja Ruotsin akatemian jäsen vuodesta 1953. Häntä on pidetty runomuodon mestarina. Alkuun hän oli Schillerinin ja Stefan Georgen tyyppinen idealisti mutta muuttui 1930-luvulla elämänkatsomukseltaan pessimistiksi. Hänen myöhäistuotantonsa luetaan kuuluvaksi modernismiin.


title: Bertil Malmberg

text: Hänen tuotannostaan on suomennettu omaelämäkerrallinen romaani "Pojan maailma" ("Åke och hans värld" 1924; suom. Martti Qvist. Karisto, 1959). Romaanin pohjalta on tehty elokuvat vuosina 1959 ja 1984 ("Åken maailma", ohj. Allan Edwall).


title: Bertil Malmberg (kielitieteilijä)

text: Bertil Malmberg (1913–1994) oli ruotsalainen kielitieteilijä. Hän oli Lundin yliopiston fonetiikan professori 1950–1969 ja yleisen kielitieteen professori 1969–1978. Hän laati teoksia sekä fonetiikan että yleisen kielitieteen alalta.


title: Noita (kappale)

text: Noita on vuonna 2003 ilmestynyt Kuusumun Profeetan single.


title: Sisu Hockey

text: Sisu Hockey Hämeenlinna (lyhenne Sisu) on vuonna marraskuussa 2014 perustettu hämeenlinnalainen jääkiekkoseura. Seura perustettiin siirtämällä Hauhon Sisun jääkiekkojaoston toiminta uuteen rekisteröityyn seuraan. Hauhon Sisun jääkiekkojaoston eli HauSin toiminta alkoi ulkojäillä Hauholla 1980-luvulla. Toiminta kasvoi ja siirtyi kokonaan Hämeenlinnan jäähalleihin, jolloin emoseura Hauhon Sisu ry toivoi jääkiekon siirtyvän oman rekisteröidyn yhdistyksen alle. Sisu Hockey aloitti toimintansa 1. tammikuuta 2015.


title: Sisu Hockey

text: Sisu Hockey on ensisijaisesti juniorijääkiekkoseura, mutta seuralla oli myös miesten edustusjoukkue joka nousi kaudeksi 2015–2016 Suomen neljänneksi korkeimmalle tasolle Jääkiekon II-divisioonaan. Sisu Hockeyn tavoitteena on tarjota Hämeenlinnan ja lähiseudun lapsille, nuorille ja perheille laadukasta jääkiekkotoimintaa kohtuullisin kustannuksin.


title: Riemun ja kurjuuden sälekaihtimet

text: Riemun ja kurjuuden sälekaihtimet on vuonna 2006 ilmestynyt Kuusumun Profeetan EP. Sen materiaali on äänitetty huhtikuussa 2006 julkaistun "Hymyilevien laivojen satama" -albumin studiosessioiden yhteydessä.


title: Myrskyn silmään

text: Myrskyn silmään on vuonna 2009 julkaistu Kuusumun Profeetan DVD-levy. Se sisältää Porin teatterissa elokuussa 2007 tehdyn konserttitaltioinnin, neljä musiikkivideota sekä 5.1-miksaukset kolmesta yhtyeen kappaleesta. Kuusumun Profeetta esiintyy konsertissa kuorolla, puhallinsektiolla ja jousikvartetolla vahvistettuna.


title: Linkki Kuopio

text: Linkki Kuopio on vuonna 1967 perustettu kuopiolainen koripalloseura. Sen miesten edustusjoukkue pelasi kaudella 2014–2015 itäisen alueen miesten harrastesarjaa. Parhaimmillaan Linkin miesten edustusjoukkue on pelannut toiseksi korkeimmalla sarjatasolla 1980- ja 1990-luvuilla.


title: Linkki Kuopio

text: Linkki perustettiin 12. toukokuuta 1967, ja se oli Kuopion ja Pohjois-Savon ensimmäinen koripallon erikoisseura. Seura teki tähänastisen ennätyksensä jäsenmäärässään (324) vuonna 1993. Linkki nousi ensimmäisen kerran miesten I-divisioonaan kaudeksi 1980–1981 mutta putosi yhden kauden jälkeen alemmalle sarjatasolle. Uusi nousu I-divisioonaan tapahtui 1990-luvulla, ja vuonna 1997 seura oli lähellä nousta miesten SM-sarjaan. 1980- ja 1990-lukujen taitteessa Linkki pelasi myös pyörätuolikoripallon SM-sarjaa sijoittuen parhaimmillaan neljänneksi.Linkillä on kaksi miesten joukkuetta itäisen alueen harrastesarjassa, kolme eri ikäluokkien poikajoukkuetta ja kerhotoimintaa kahdessa ikäluokassa. Naisten joukkueen lisäksi seuralla on tytöillä poikien tapaan kolme juniori-ikäluokkajoukkuetta ja kahden ikäluokan kerhotoimintaa.


title: América Futebol Clube

text: América Futebol Clube, tunnetaan myös nimillä América Mineiro tai América on brasilialainen jalkapalloseura. Seura on kotoisin Belo Horizontesta Brasiliasta ja se on perustettu vuonna 1912. Seuran edustusjoukkue pelaa maan toiseksi korkeimmalla sarjatasolla Campeonato Brasileiro Série B:ssä. Joukkue pelaa kotiottelunsa 23 018-paikkaisella Estádio Independêncialla.


title: América Futebol Clube

text: Paikallisvastustajia seuralla ovat Cruzeiro ja Atlético Mineiro.


title: Ansar al-Sharia (Tunisia)

text: Ansar al-Sharia (suom. "Islamilaisen lain kannattajat Tunisiassa") on Tunisiassa toimiva islamistinen terroristijärjestö.


title: Ansar al-Sharia (Tunisia)

text: Ansar al-Sharia perustettiin presidentti Zine el-Abidine Ben Alin vallasta syösseen Tunisian vallankumouksen jälkeen vuonna 2011. Liikkeen johtaja Seif Allah Ibn Hussein, joka tunnetaan paremmin nimellä Abu Ayadh al-Tunisi, oli vangittuna ennen vallankumousta ja pääsi sen myötä vapaaksi. Hän pakeni kuitenkin maan alle, kun Tunisian viranomaiset antoivat hänestä pidätysmääräyksen yhteyksistä syyskuussa 2012 Yhdysvaltojen suurlähetystöä vastaan tehtyyn iskuun, jossa sai surmansa neljä henkilöä. Seuraavan vuoden toukokuussa poliisi otti yhteen järjestöä kannattaneiden mielenosoittajien kanssa sen jälkeen, kun järjestön vuosittainen kokous kiellettiin. Elokuussa 2013 Tunisian viranomaiset julistivat Ansal al-Sharian terroristijärjestöksi ja sillä väitettiin olevan yhteys oppositiojohtajien Chokri Belaidin ja Mohamed Brahmin murhiin.


title: Ansar al-Sharia (Tunisia)

text: Ansar al-Sharia itse on kiistänyt syytökset terrorismista. Se on saanut kannatusta tekemällä hyväntekeväisyystyötä etenkin köyhillä ja työttömyyden vaivaamilla alueilla Tunisiassa. Järjestö itse on kiistänyt yhteydet ulkomaisiin järjestöihin, mutta sen johtajalla Abu Ayadh al-Tunisilla uskotaan olevan yhteyksiä al-Qaidan johtoon. Järjestön eräänä ongelmana on uskottu olevan puolen valinta keskenään kilpailevien al-Qaidan ja Isiksen välillä. Tunisian viranomaisten mukaan järjestö tekee yhteistyötä Libyan Ansar al-Sharian kanssa.


title: Huojuva lato

text: Huojuva lato on pohjoiskarjalainen härmäkantriyhtye. Yhtyeen jäsenillä on aiempia kokemuksia folk-, country- ja juurimusiikkiprojekteista, ja etenkin Suonna Kononen tunnetaan Folkswagen- ja Tuhatkauno -yhtyeistä. Lisäksi yksi yhtyeen jäsenistä, Milking Machine-orkesterin johtaja, Ilkka Vartiainen on Pohjois-Karjalan ainoa steel-kitaristi.


title: Huojuva lato

text: Vuonna 2008 Suonna Kononen päätti kutsua koolle Pohjois-Karjalassa asuvia pelimanneja, jotka olisivat kiinnostuneita folkista, countrysta ja muista amerikkalaisen juurimusiikin tyylilajeista. Ilkka Vartiainen ja Yrjö Vähäkallio lähtivät mukaan ja silloin rummunsoittajaksi liittyi Jarkko Pohjolainen.


title: Huojuva lato

text: Huojuva lato julkaisi ensimmäisen singlen "Hullu suomenhevonen" sekä Myspace-yhteisöpalvelussa että levynä, joka sai kiitosta ja mukavasti kuulijoita. "Hullu suomenhevonen" julkaistiin omalla levymerkillä Levyasema Lempi. Lisäksi vuonna 2009 siitä julkaistiin musiikkivideo parin muun videon ohella. Samana vuonna alkoi keikkailu.


title: Huojuva lato

text: Vuonna 2010 Pilfink Records, joka on aiemmin toiminut yhtyeen äänitysstudiona, julkaisi ensimmäisen pitkäsoiton "Lähde länteen!", jonka kappaleista suurin osa on yhtyeen omaa tuotantoa. Samana vuonna marraskuussa julkaistiin myös mini-EP "Kaustisen talvet", jonka nimikkokappale on käännöskappale.


title: Huojuva lato

text: Vuonna 2011 Suonna Kononen julkaisi oman kokoelmalevyn, jossa on hänen aikaisempien projektiensa sekä Huojuva lato- ja Kevyet mullat -yhtyeiden kappaleita. Kesällä yhtye osallistui puolestaan "Wanhan Jokelan tarinoita" -albumin tekemiseen, jotta joensuulainen ravintola Wanha Jokela suojeltaisiin. Lisäksi osa Huojuvan ladon jäsenistä on vieraillut myös Suonna Konosen sooloalbumilla "Rinne", jossa on Suonnan sävellyksiä Reino Rinteen teksteihin.


title: Huojuva lato

text: Marraskuussa 2011 levy-yhtiö vaihtui Suomen Maaseutumusiikkiyhdistyksen levykustannukseen, jolloin julkaistiin kaksi cover-kappaleita sisältävää EP-levyä. Lisäksi bändin kappale "Virran Ola on vielä kuningas" on mukana yhtiön kustantamalla "Maaseutumusiikkia vol 1." -albumille. Tämä kappale on julkaisu myös Huojuvan ladon albumilla "Lauluja menneiltä kesiltä" sekä Jussi & The Boys -yhtyeen albumilla "Kerran vielä pojat".


title: Huojuva lato

text: Vuodesta 2012 lähtien yhtye on tehnyt yhteistyötä Turenki Records -levymerkin kanssa, jonka kautta on julkaistu kaksi albumia "Rakkaus ja juuret" ja "Lauluja menneiltä kesiltä". "Rakkaus ja juuret" -kappale kuultiin myös Paluumuuttajat-ohjelmassa.


title: Huojuva lato

text: Yhtyeen kokoonpano on vaihtunut viisi kertaa, viimeksi kokoonpanoon liittyi Teemu Sinkko Yrjö Vähäkallion tilalle.


title: Huojuva lato

text: Yhtyeen musiikki painottuu amerikkalaiseen juurimusiikkiin. Yhtyeen jäsenillä on aikaisempia kokemuksia folkista, countrysta ja muista amerikkalaisen kansanmusiikin tyylilajeista. Suonna Kononen vastaa yhtyeen sanoituksista ja sävellyksistä, mutta mukana on ollut myös muitakin sanoittajia, kuten Jaakko Rautiainen. Lisäksi mukaan mahtuu myös cover-kappaleita, joista osan on kääntänyt suomeksi Suonna Kononen. Esimerkiksi vuonna 2012 julkaistussa "Lieksan tyttö" -EP:ssä on kolme käännöskappaletta, joista tunnetuin on Jukka Virtasen kääntämä "Maalaismaisema".


title: Huojuva lato

text: Lisäksi neljä yhtyeen jäsentä on myös mukana Kevyet mullat -musiikkiprojektissa, jossa vaikuttavat myös Arto Pajukallio, Marko Aho ja Tapio Kojo.


title: Tesoman palloiluhalli

text: Tesoman palloiluhalli on Tampereen Tohlopin kaupunginosaan vuonna 2016 valmistunut urheiluhalli, joka sijaitsee Tesoman koulun Tesoman koulutalon yhteydessä. Sitä käyttää 75–80-prosenttisesti käyttöasteesta koripalloseura Raholan Pyrkivä. Lisäksi hallia käyttävät muut urheiluseurat ja päivisin alueen koululaiset.


title: Tesoman palloiluhalli

text: Länsi-Tampereella oli ennen Tesoman palloiluhallin rakentamista suuri pula sisäpalloilulajien urheilupaikoista. Valtakunnallisiin sarjoihin nousseen Raholan Pyrkivän miesten edustusjoukkue joutui pelaamaan vaatimattomassa Tammelan koulun salissa. Hallin rakentamisen puolesta puhuivat etenkin Tesoman koulun rehtori, alueen seurat ja kaupunginvaltuutetut Erkki Axen, Atanas Aleksovski ja Pekka Salmi. Tesoman hallin rakennus ajoittui vaiheeseen, jossa Tampereen kaupunki panosti urheilu- ja liikuntapaikkojensa kehittämiseen muutaman vuoden sisällä noin 60 miljoonaa euroa.


title: Tesoman palloiluhalli

text: Hallin rakentaminen oli tarkoitus aloittaa jo vuonna 2014, mutta sitä siirrettiin vuodella eteenpäin, jotta hankkeeseen saatiin valtionavustusta 0,75 miljoonaa euroa. Samalla hallia suurennettiin. Areenan palloilusaliin mahtuu kolme täysimittaista koripallokenttää, ja sen kustannusarvio oli 7,5 miljoonaa euroa.


title: Tesoman palloiluhalli

text: Tesoman palloiluhalli oli käytössä vuoden 2016 Delfin Basket -turnauksessa.


title: Tesoman palloiluhalli

text: Raholan Pyrkivä, Tampereen kaupungin liikuntatoimi ja Tampereen Pyrintö ovat sopineet Pyrkivän keskittävän toimintansa Tesoman palloiluhalliin, mikä mahdollistaa seuran urheilullisten valmiuksien kehittämisen ja vapauttaa muita liikuntatilaresursseja Pyrinnön ja muiden seurojen käyttöön. Seurat käyttävät hallia etenkin iltaisin, ja päivisin se on myös koululaisten käytössä. Hallia käyttäviä lajeja ovat etenkin koripallo, futsal, lentopallo ja naisvoimistelu, ja se soveltuu myös erilaisille kamppailulajeille. Alustavasti on neuvoteltu, että hallin tapahtumajärjestäjät vastaavat sen toiminnasta ja saavat myös kertyvät tulot.


title: Tesoman palloiluhalli

text: Areenan kiinteän katsomon kapasiteetti on 508 henkeä, mutta siirtokatsomoilla se kasvaa 865 katsojaan. Tulevaisuudessa kapasiteetin voi kasvattaa 1 250 katsojaan.


title: Tesoman palloiluhalli

text: Rakennuksessa on myös kahdeksan pukuhuonetta, kuntosali ja kahvio. Hallin pituus on 53,0 metriä, leveys 31,5 metriä ja vapaa korkeus 9,1 metriä.


title: Tesoman palloiluhalli

text: Pysäkäintitiloja on hallin vieressä neljälle linja-autolle, 97 henkilöautolle, kolmelle liikuntarajotteisten autoille ja 160 polkupyörälle. Neljäsosa polkupyöräpaikoista on katettu.


title: Lähde länteen!

text: Lähde länteen! on Huojuvan ladon debyyttialbumi.


title: Lähde länteen!

text: Yhtyeen perustaja Suonna on Folkswagen-aikoina tehnyt sellaisia sanoituksia jotka eivät olisi välttämättä sopineet yhtyeen teemaan. Niinpä Suonna päätti perustaa uuden yhtyeen sanoitustensa ympärille ja albumikin sisältää Suonnan omia kappaleita sekä kaksi käännöskappaletta. Osa kappaleista julkaistiin aikaisemmin omakustannejulkaisuilla.


title: Lähde länteen!

text:
Lisäksi levyllä on myös cover-versio Nääsvillen veljesten kappaleesta Balladi Seilin saaresta
sekä Tartossa asuvan lauluntekijä Sakari Neuvosen aiemmin levyttämätön kappale Tuuli kuljettaa.Sovitus: Huojuva lato


title: OTRS

text:
OTRS () on lyhenne ilmaiselle, avoimeen lähdekoodiin (Open source) perustuvalle lupien pyytämisjärjestelmälle. Se on osa saksalaisen, linux-ytimeen pohjautuviin ratkaisuihin keskittyvän, voittoa tuottamattoman, vuonna 2003 perustetun Open Source Business Alliance -yhteenliittymän tuottamia ohjelmistoja.
Käytännössä esimerkiksi Wikipediassa tai Wikimedia Commons -tiedostopalvelussa järjestelmä tarkoittaa, että vapaaehtoiset käyttäjät tarkastavat kuvien käyttöön saatuja lupia.


title: I Need Your Love

text: ”I Need Your Love” on skotlantilaisen DJ ja levytuottaja Calvin Harrisin kappale hänen kolmannelta studioalbumiltaan, "18 Months". Kappaleella on mukana englantilainen laulaja-lauluntekijä Ellie Goulding. Kappale julkaistiin 12. huhtikuuta 2013 albumin seitsemäntenä singlenä ja sisältyy bonuskappaleena myös Gouldingin toiselle studioalbumille, "Halcyon".


title: Guns and Horses

text: ”Guns and Horses” on brittiläisen laulaja-lauluntekijä Ellie Gouldingin kappale hänen debyyttialbumiltaan, "Lights". Kappale julkaistiin 16. tammikuuta 2010 albumin kolmantena singlenä.


title: Guns and Horses

text: "Guns and Horses" -musiikkivideon on ohjannut Petro ja se on kuvattu Los Angelesin Griffith Parkissa maaliskuussa 2010. Video julkaistiin YouTubessa Gouldingin Vevo-kanavalla 12. huhtikuuta 2010. Videolla Goulding kävelee metsässä löytäen samalla mies- ja naissotilaita sekä hevosia. Kertosäkeitten aikana sotilaat toimivat taustatanssijoina. Naissotilaat ovat pukeutuneet sotilastyylisiin trikoisiin. Miessotilaat ovat pukeutuneet muuten samoin, mutta heillä ei ole trikoita. Gouldingilla on yllään ruudullinen paita sekä legginsit.


title: Samantha Cristoforetti

text: Samantha Cristoforetti (s. 26. huhtikuuta 1977 Milano) on italialainen ESA:n avaruuslentäjä. Hän on myös kapteeni ja lentäjä Italian ilmavoimissa sekä insinööri.


title: Samantha Cristoforetti

text: Cristoforettista tuli ensimmäinen italialainen naispuolinen avaruuslentäjä, kun 23. marraskuuta 2014 Sojuz TMA-15M laukaistiin Kansainväliselle avaruusasemalle.


title: Samantha Cristoforetti

text: Cristoforetti valittiin ESAn avaruuslentäjäksi toukokuussa 2009. Osallistuminen ensimmäiselle varsinaiselle lennolle julkaistiin 3. heinäkuuta 2012.


title: Varanopidae

text: Varanopidae on sukupuuttoon kuollut nisäkkäitä edeltäneisiin synapsideihin kuuluva heimo. Heimo kuuluu kladiin Eupelycosauria, ja se on yksi niin sanottujen ”pelykosaurien” ryhmistä. ”Pelykosaureja” ei pidetä enää oikeana luokitteluna, sillä ne eivät ole toistensa lähimpiä sukulaisia vaan vain vain synapsideja jotka eivät kuulu terapsideihin. Varanopidae-heimon synapsidit elivät kivihiilikauden lopulla ja permikaudella.


title: Varanopidae

text: Heimon eläimet olivat sopeutuneet pitkien jalkojensa ansiosta avaoimeen maastoon. Ne olivat melko pieniä, ulkonäöltään hieman nykyisiä varaaneja muistuttavia petoeläimiä, mutta eivät niiden lähisukulaisia. Suurin Varanopidae heimoon kuuluva eläin "Watongia" oli noin 2 metriä pitkä. Varanopidae-synapsideilla oli pitkä kallo ja suippo kuono. Silmät olivat selvästi sivuilla ja hampaat olivat käyrät. Heimon Varanopidae suhteesta muihin synapsideihin on ollut epäselvyyttä, mutta todennäköisesti tämä heimo on läheisempää sukua heimoille Sphenacodontidae ja Ophiacodontidae kuin Caseasaurialle. Varanopidae heimoon kuuluivat viimeiset ”pelykosaurit”, jotka hävisivät permikauden keskimmäisen epookin, Guadalupen lopussa.


title: Varanopidae

text: Fröbisch, J., Schoch, R.R., Müller, J., Schindler, T., & Schweiss, D. 2011 (Muut paitsi Caseasauria tutkimuksen kladogrammista, Caseasauria tekstiosasta):


title: Ristijärven kirkko

text: Ristijärven kirkko on Ristijärvellä sijaitseva puinen tornillinen ristikirkko, joka rakennettiin Intendentinkonttorin Gustaf af Sillénin piirustusten pohjalta vuosina 1806–1807. Tasavartisen kirkon ristikeskuksessa on nelikulmainen torni, alttaripäädystä ulkonee matalampi sakasti. Tornissa on telttakatto, sakaroissa ulkokatteena aumakatto ja sisäkatteena seinien luota pyöristetyt tasakatot. Kirkkoa on korjattu vuosina 1853, 1878, 1881 ja 1954–1955. Kirkon pinta-ala on 300 neliömetriä ja istumapaikkoja siellä on 430 hengelle.


title: Ristijärven kirkko

text: Kirkon aiemmat 21-äänikertaiset urut valmisti Kangasalan urkutehdas vuonna 1956. Uudet Suomen Urkirakentajien valmistamat 22-ääniset urut vihittiin käyttöön vuonna 2011. Alttaritaulu "Ristiinnaulittu" on Toivo Tuhkasen vuonna 1956 maalaama. Vanha samanniminen alttaritaulu, jonka maalasi vuonna 1807 oululainen Carl Petter Elftröm, on kirkon kuoressa. Kirkon kellot oli alun perin tarkoitus sijoittaa torniin, mutta erillinen kellotapuli rakennettiin vuonna 1840 Jaakko Kuorikosken johdolla. Tapulissa oleva isompi, alun perin Tukholmassa vuonna 1831 valettu kello halkesi vuonna 1948 ja valettiin uudelleen Ykspihlajassa. Toinen pienempi kello on valettu Juankoskella vuonna 2007. Kirkkopihan sankarihautausmaalla on 125 hautaa.


title: Otto Kahn

text: Otto Hermann Kahn (21. helmikuuta 1867 Mannheim – 29. maaliskuuta 1934 New York) oli saksalais-amerikkalainen pankkiiri, taiteen keräilijä, mesenaatti ja filantrooppi. Erityisesti hänet tunnetaan New Yorkin Metropolitan-oopperan kehittäjänä ja rahoittajana. Kahn toimi American International Corporationin ja Kuhn, Leob & Co -yhtiön hallituksissa. Manhattanilla sijaitsevan kaupunkiasunnon lisäksi Kahnilla oli Long Islandilla sijaitseva kartano, Oheka Castle.


title: Otto Kahn

text: Henry Ford mainitsee Kahnin 1920-luvulla ilmestyneessä kirjasessaan "Kansainvälinen juutalainen". Fordin mukaan Kahn ei esiintynyt saksalaisena, vaan oli pikemminkin ranskalainen tai britti.


title: Stig-Erik Malmén

text: Stig-Erik (Stig-Eric) Malmén (s. 1931) on suomalainen kenraalimajuri (1982). Hän oli rajavartiolaitoksen apulaispäällikkö 1982–1989. Sitä ennen hän toimi Kainuun rajavartioston komentajana 1976–1978 ja rajavartiostojen esikunnan rajaosaston päällikkönä 1978–1982.


title: Dabid Chilufya

text: Dabid Chilufya (s. 7. syyskuuta 1970) on entinen sambialainen jalkapalloilija. Hänen pelipaikkansa oli puolustaja. Peliuransa jälkeen Chilufya on siirtynyt valmentajaksi.


title: Dabid Chilufya

text: Peliurallaan Chilufya edusti Sambiassa Konkola Bladesia ja ZESCO Unitedia. Lisäksi hän pelasi vuosina 1998–2002 Suomen pääsarjassa Veikkausliigassa 89 ottelua ja teki niissä kaksi maalia edustaen RoPS:aa.


title: Dabid Chilufya

text: Sambian maajoukkueessa Chilufya pelasi vuosina 1997–2000 kymmenen A-maaottelua, joissa hän teki yhden maalin. Chilufya pelasi kolme ottelua.


title: Dabid Chilufya

text: Peliuransa jälkeen ja osittain myös sen aikana Chilufya on toiminut valmentajana. Hän toimi ZESCO Unitedin apuvalmentajana vuosina 2002–2012 voittaen sekä Sambian-mestaruuden että Barclays Cupin kahdesti peräkkäin vuosina 2007 ja 2008. Tämän jälkeen Chilufya työskenteli kahden kauden ajan apuvalmentajana mosambikilaisessa GD HCB Songossa. Tammikuussa 2015 hänet nimitettiin Sambian pääsarjaan nousseen Forest Rangersin päävalmentajaksi.


title: Suomussalmen kirkko

text: Suomussalmen kirkko on Suomussalmella sijaitseva betonista ja tiilestä arkkitehti Onni Ermalan suunnitelman mukaan 1950 rakennettu yksilaivainen torniton pitkäkirkko. Pitkiltä sivuilta ulkonevat alttaripäädyssä sakasti ja seurakuntasali. Ikkunat sijaitsevat pareittain, kirkon matalissa sivuseinissä on viistot tukipilarit ja päädyt ovat sileät. Sisäänkäyntipäädyssä olevassa kolmessa pilarissa on liuskekiviupotuksia. Runkohuoneen satulakatossa on taite räystäällä. Betoniset runkorakenteet on jätetty näkyviin sisällä, puinen sisäkatto on kolmitaitteinen. Kirkkoa on korjattu 1972. Kirkon pinta-ala on 511 neliötä ja istumapaikkoja siellä on 850 hengelle. Erillinen kivijalustainen puiseen huippuun päättyvä kellotapuli rakennettiin samaan aikaan kirkon kanssa, kellot ovat Kurkijoen kirkosta ja vuosilta 1923 ja 1934. Kirkon 24-äänikertaiset urut on valmistanut E. F. Walcker & Co. 1950.


title: Suomussalmen kirkko

text: Kirkon alttarin freskon "Jeesuksen elämän maanpäälliset vaiheet" on tehnyt Bruno Tuukkanen 1950, kirkossa on lisäksi suomussalmelaisen kuvanveistäjän Jooseppi Mannisen puuleikkaustyö "Apostolit". Tuukkanen on tehnyt lisäksi kirkon kastekappelin lasimaalauksen ja Manninen saarnatuolin korin veistokoristelun sekä sisäänkäynnin puiset apostolifiguurit.


title: Suomussalmen kirkko

text: Suomussalmen vanha kirkko oli Carl ja Jacob Rijfin rakentama kirkko tuhoutui talvisodassa jouluaaton aattona 1939.


title: Pierre Millière

text: Pierre Millière (1. joulukuuta 1811 Saint-Jean-de-Losne, Bourgogne – 29. toukokuuta 1887 Cannes) oli ranskalainen apteekkarin koulutuksen saanut hyönteistieteilijä.


title: Pierre Millière

text: Millière kävi koulunsa Dolen kaupungissa. Hän lähti opiskelemaan apteekkariksi Lyoniin vuonna 1838 ja valmistui ammattiin vuonna 1839. Hän ei kuitenkaan koskaan toiminut apteekkarina, vaan jo samana vuonna hän hankki osuuden Lyonilaisesta Plassardin rautakaupasta ja työskenteli siellä. Millière nai Plassardin tyttären vuonna 1840, mutta tämä kuoli jo seuraavana vuonna lapsivuoteeseen. Syntynyt tytärkin eli vain muutamia kuukausia. Vaimon kuoleman pysäyttämänä Millière alkoi lukea luonnontieteitä. Hän liittyi myös Société cuviériennen ja Société linnéenne de Lyonin jäseneksi vuosina 1843-1846. Millière myös julkaisi ensimmäiset hyönteistieteelliset artikkelinsa näiden seurojen lehdissä. Vuonna 1851 hän liittyi myös Société entomologique de Francen jäseneksi. Isä-Plassardin kuoltua 1853 Millière myi tämän rautakaupan ja keskittyi tutkijanuraansa Lyonissa.


title: Hector Malot

text: Hector Henri Malot (20. toukokuuta 1830 La Bouille, Ranska – 18. heinäkuuta 1907 Fontenay-sous-Bois, Ranska) oli ranskalainen kirjailija, jonka tuotanto käsittää 70 teosta. Niistä on sittemmin jäänyt elämään lähinnä nuortenkirjat. Malot'n teoksista on suomennettu neljä nuortenkirjaa. Teoksesta "Koditon" on tehty useita elokuvaversioita.


title: Mikkel Näkkäläjärvi

text: Mikkel Antte Iisakki Näkkäläjärvi (s. 19. kesäkuuta 1990 Ivalo) on Sosialidemokraattiset Nuoret ry:n puheenjohtaja, Rovaniemen kaupunginvaltuuston jäsen sekä Suomen YK-nuorisodelegaatti 2015. Aikaisemmin Näkkäläjärvi on toiminut muun muassa Suomen opiskelijakuntien liitto - SAMOK ry:n varapuheenjohtajana sekä Pohjoismaiden ja Baltian maiden Demarinuorten puheenjohtajana.


title: Mikkel Näkkäläjärvi

text: Näkkäläjärvi oli SDP:n eduskuntavaaliehdokas Lapin vaalipiirissä vuoden 2015 vaaleissa. Hän sai yhteensä 640 ääntä ollen vaalipiirissä puolueensa neljänneksi eniten ääniä saanut ehdokas. Hän on profiloitunut erityisesti nuorten, opiskelijoiden ja vähemmistöjen puolestapuhujana. Vaaliteemoikseen Näkkäläjärvi ilmoitti nuorisotyöttömyyden pienentämisen, suomalaisen koulutusjärjestelmän kehittämisen, vihreän energiapolitiikan ja Lapin elinvoimaisuuden turvaamisen.


title: Mikkel Näkkäläjärvi

text: Kesäkuussa 2017 europarlamentaarikko Liisa Jaakonsaari ehdotti Näkkäläjärveä SDP:n presidenttiehdokkaaksi vuoden 2018 presidentinvaaleihin.


title: Mikkel Näkkäläjärvi

text: Näkkäläjärvi oli perustamassa marraskuussa 2016 Liike2020-yhdistystä yhdessä muun muassa Timo Harakan ja Kaisa Pennyn kanssa. Yhdistyksen tarkoitus on muuttaa Suomea. Yhdistys edistää uutta ajattelua Suomen tulevaisuuden hyväksi: rohkeita ja ennakkoluulottomia ratkaisuja, jotka perustuvat sekä kestävään arvopohjaan että tietoon, tutkimukseen ja muutosten ennakointiin. Yhdistys edistää kansalaisten vapautta toteuttaa itseään loukkaamatta muita, kannustaa yhteiseen toimintaan yli kaikkien jakolinjojen, kunnioittaa jokaista ja edellyttää jokaisen kunnioittamista. Yhdistys edistää feminismiä: sukupuolten tasa-arvoa yksityisessä ja julkisessa elämässä sekä eri ihmisryhmiä sortavien rakenteiden tunnistamista ja purkamista. Yhdistys edistää vähemmistöjen oikeuksia.


title: Mikkel Näkkäläjärvi

text: Näkkäläjärvi on kotoisin Inarista, missä hän pelasi jääkiekkoa Tunturikiekossa ja opiskeli ylioppilaaksi. Näkkäläjärvi asuu Rovaniemellä ja opiskelee yhteiskuntatieteitä Lapin yliopistossa. Näkkäläjärvi on työskennellyt aikaisemmin metalliteollisuudessa, matkailualalla, myyntitöissä, metsänistutuksessa sekä porotalouden erilaisissa tehtävissä. Näkkäläjärven isä on pohjoissaamelainen. Näkkäläjärvi on poronomistaja.


title: Aleksei Nikišov

text: Aleksei Vladmirovitš Nikišov (, s. 6. lokakuuta 1965 Krasnoturjinsk) on Kazakstanin ja Venäjän kansalaisuuden omaava entinen jääpalloilija ja sen jälkeen jääpallovalmentaja. Hän on ollut 2000-luvulla Kazakstanin jääpallomaajoukkueen päävalmentajana.


title: Aleksei Nikišov

text: Nikišovin jääpallouran kasvattajaseura oli Majak, Krasnoturjinsk, missä hän pelasi ensimmäisen pääsarjakautensa 1982-1983 ennen siirtymistään Neuvosto-Kazakstaniin Alma-Atan Dynamoon, jossa hän pelasi huippuvuotensa eli kaudet 1983-1993. Neuvostoliiton kaatumisen seurauksena myös Kazakstanin jääpallon lippulaivan Alma-Atan Dynamon toiminta loppui. Nikišov kuten monet muutkin entisen Neuvostoliiton alueen huippupelaajat siirtyivät länteen - pääosin Ruotsiin. Hänen uusi seuransa oli Katrineholm SK, jossa hän pelasi kausina 1993-2002 yhtä kautta lukuun ottamatta, jolloin hän pelasi Norjassa oslolaisessa Røa IL:n joukkueessa.


title: Aleksei Nikišov

text: Omalla urallaan Nikišov pelasi kaksi ottelua vuonna 1990 Neuvostoliiton maajoukkueesa. Hän siirtyi Neuvostoliiton hajoamisesta syntneen Kazakstanin maajoukkueeseen, jota edusti ensi kerran 1993 ja sen jälkeen kolmissa MM-kisoissa vuosina 1997, 1999 ja 2001. Niissä pelasi 19 ottelua ja teki kolme maalia.


title: Aleksei Nikišov

text: Päätettyään pelaajauransa keväällä 2002 hän siirtyi valmennustehtäviin. Hän jatkoi pelaajauran jälkeisen kauden Katrineholmissa valmentajana ja toimi samalla myös Kazakstanin jääpallomaajoukkueen valmennuksessa. Hän palasi 2000-luvulla vielä Venäjälle ja Kazakstaniin ja toimi seurajoukkuevalmentajana ensin kasvattajaseurassaan Majakissa ja sen jälkeen Akžaiykissa. Kazakstanin jääpallomaajoukkueen päävalmentaja Nikišovista tuli kaudella 2012, jonka jälkeen maajoukkue on saavuttanut useita MM-pronssimitaleita.


title: Aleksei Nikišov

text: Seurajoukkueissa


title: Aleksei Nikišov

text: Maajoukkueessa


title: Manchesterin koulukunta

text: Manchesterin koulukunta oli ääriliberalistinen talosajattelun suuntaus, joka sai alkunsa kun Richard Cobdenin ja John Brightin johtama puolue vastusti viljatulleja Manchesterissa 1838–1846. Koulukunta ei hyväksynyt minkäänlaista valtion vaikutusta talouselämään.


title: Pedelli

text: Pedelli on eurooppalaisissa yliopistoissa käytetty virkanimike jolla nykyisin ei ole enää käytännön merkitystä. Pedellit toimivat eräänlaisina yliopiston opiskelijoita valvovina poliiseina ja heillä oli myös muita hallinnollisia tehtäviä. Pedellin virkanimike esiintyi ensimmäisen kerran jo keskiajalla ranskalaisissa ja englantilaisissa yliopistoissa.


title: Pedelli

text: Uppsalan yliopistossa pedellin virka mainitaan ensimmäisen kerran vuoden 1626 statuutissa. Suomessa pedellien ammattinimike esiintyi vuoden 1852 statuutissa kun Helsingin yliopiston rehtori sai avukseen ylioppilaiden valvontaan ylioppilasinspehtorin ja hänen alaisinaan kuusi pedelliä. Ylioppilaiden valvonta perustui yliopiston kurinpito-ohjesääntöön vuodelta 1828 jonka mukaan ylioppilaat eivät muun muassa saaneet liikkua kaupungilla kello 22 jälkeen, heiltä oli kielletty kortinpeluu, tupakointi kadulla sekä juopuneena esiintyminen.


title: Pedelli

text: Helsingin yliopistossa ylioppilasinspehtorin virka lakkautettiin 1870 ja pedellien virat muuttuivat 1900-luvun alussa tavallisiksi vahtimestarien viroiksi kun yliopiston kurinpitosäännöksiä höllennettiin. Vuonna 1996 Helsingin yliopistossa oli kaksi kursoria ja kuusi pedelliä.


title: Andrei Kabanov

text: Andrei Anatolevitš Kabanov (, s. 2. maaliskuuta 1977 Uljanovsk) on venäläinen jääpalloilija, pelipaikaltaan hyökkääjä. Hän edustaa Lokomotiv Orenburgia ja omaa niin Venäjän kuin Valko-Venäjänkin kansalaisuuden.


title: Andrei Kabanov

text: Kabanovin kasvattajaseura on Uljanovskin Volga, jossa hän pelasi viiden kauden ajan vuosina 1994-1999. Sen jälkeen hän on pelannut Volgan lisäksi useissa seuroissa pääosin toisekis korkeinta sarjatasoa. Seuroja ovat olleet Lokomotiv Orenburg, Cheremsan Dimitrovgrad, Universal Saratov, Murmansk, Syktyvkar ja Vympel Korolojov.


title: Andrei Kabanov

text: Kabanov edusti 2015 MM-kisoissa Valko-Venäjää ja voitti kisojen maalipörssin 15 maalilla.


title: Palaeodictyoptera

text: Palaeodictyoptera on kivihiilikaudelta permikaudelle elänyt esihistoriallinen hyönteislahko. Ne kuuluvat fossiiliaineistossa varhaisimpiin siivekkäisiin hyönteisiin.


title: Palaeodictyoptera

text: Palaeodictyoptera-lahkon lajit muistuttavat etäisesti nykyisiä sudenkorentoja. Etu- ja takasiivet ovat selkeästi kuvioidut, kuvioiden erottuessa jopa fossiloituneissa yksilöissä. Siipisuonitus on ryhmälle tunnusomainen, hyvin alkeellinen ja poikkisuonia on erittäin runsaasti. Etusiivet ovat pitkänomaiset ja takasiivet kolmiomaiset. Erikoisena ja tunnusomaisena piirteenä keskiruumiin ensimmäiseen jaokkeeseen ("prothorax") liittyvät selvästi siipimäiset ulokkeet ("archedictyon"), joiden vuoksi siipiä näyttäisi olevan kolme paria, joskin etummainen pari on selvästi oikeita siipiä pienempi. Lajien koko vaihtelee keskikokoisesta hyvin suureen ja kookkaimpien lajien siipiväli on ollut 550 mm. Takaruumiin kärjen perälisäkkeet ovat erittäin pitkät, noin kaksi kertaa takaruumiin pituiset. Erikoiset, nokkaa muistuttavat suuosat, ovat imevät ja samanlainen suuosien rakenne tunnetaan ainoastaan esihistoriallisesta ylälahkosta Palaeodictyopteroida, johon myös tämä ryhmä kuuluu.


title: Palaeodictyoptera

text: Euroopasta, Aasiasta ja Pohjois-Amerikasta löytyneistä fossiileista on voitu määrittää useita satoja eri lajeja.


title: Sergei Jusupov

text: Sergei Aleksandrovitš Jusupov (, s. 18. helmikuuta 1980 Irkutsk, Neuvostoliitto) on venäläis-valkovenäläinen jääpalloilija, joka edustaa Venäjän toiseksi korkeimmalla sarjatasolla pelaavaa Lokomotiv Orenburgia.


title: Sergei Jusupov

text:
Sergei Jusupov on pelannut Venäjän pääsarjassa Irkutskin Sibskanassa, Kazanin Raketassa ja Habarovsk SKA-Neftjanikissa.
Jusupov pystyi kahden passin miehenä pelaamaan Valko-Venäjänä maajoukkueessa, jossa hän pelasi ensimmäisen kerran vuoden 2015 kisoissa. Niissä hän teki kaikkiaan 11 maalia ja oli kisojen kolmanneksi parhain maalintekijä.


title: Bernhard Niederberger

text: Bernhard Niederberger (s. 29. syyskuuta 1993) on sveitsiläinen alppihiihtäjä, joka edustaa Beckenried-Klewenalp-seuraa.


title: Bernhard Niederberger

text: Niederberger kilpaili alppihiihdon maailmancupissa ensimmäisen kerran Adelbodenin pujottelussa tammikuussa 2013. Ensimmäiset maailmancupin pisteensä hän saavutti Zagrebin pujottelussa tammikuussa 2015 oltuaan 21:s.


title: Taatsin seita

text: Taatsin seita on noin kymmenen metriä korkea luonnon kivipatsas joka sijaitsee Taatsinjärven pohjoisrannalla Kittilän kunnan luonaisosassa 11 kilometrä Pokan kylästä luoteeseen. Seita on ollut tunnettu uhrauspaikka jonne vietiin uhrilahjoiksi peurahirvaan ja poronsarvia sekä siian, taimenen ja hauen päitä. Kivipatsaan päällä oli aiemmin neljän tuulen lakin mallinen huippu jonka Samuli Paulaharjun tallettaman muistitiedon mukaan uskottomat Partakon Mikko ja Jussilan Aapo, vierittivät alas.


title: Taatsin seita

text: Noin sata metriä Taatsin seidasta länteen kohoaa Taatsinjärvestä korkea Taatsinkirkoksi kutsuttu kalliopahta. Pahtaa on aikoinaan käytetty metsäpeuranpyynnissä apuna kun sen laelta on ajettu peuralaumoja järveen. Taatsinkirkon laella on perimätiedon mukaan pidetty kirkonmenoja ja kallion on kirkonpenkkejä muistuttavia kiviryhmiä.


title: Taatsin seita

text: Taatsin seidan luokse johtaa polku ja aiemmin paikalla oli myös portaat levähdys- ja näköalatasanteineen mutta nämä ovat nykyisin lahonneet pois. Taatsinjärven rannalla on autiotupa ja järvelle pääsee autotietä pitkn.


title: Taatsin seita

text: Taatsin seidan lähistöltä on löydetty kodan keskusliesiä, kivikautisia asuinpaikkoja ja yli 50 kuoppaa käsittävä pyyntikuoppajärjestelmä. Vanhimmat seidan luota löydetyt luut ovat 900 vuotta vanhoja.


title: Penningbyn linna

text: Penningbyn linna on Ruotsissa Norrtäljen kunnassa sijaitseva rakennus. Se on rakennettu todennäköisesti 1400-luvun lopussa ja rakennuttajana toimi Birgitta Torsdotter Bonde. Penningby on yksi harvoista Kustaa Vaasan ajan ruotsalaisista linnoista, jonka on rakentanut yksittäinen ihminen.


title: Penningbyn linna

text: Linna on puolustuslinna. Sitä ympäröi englantilainen puisto, jonka rakennutti kreivitär Maria Juliana von Rosen 1800-luvun alussa.


title: Penningbyn linna

text: Alkuperäisessä rakennuksessa on ollut kolme kerrosta. Päärakennus on luultavasti ollut kaksoistalo eli kaksi rakennusta sijaitsi vierekkäin pitkät sivut yhdensuuntaisesti. Nykyään linna on erinäköinen, koska tulipalo vuonna 1881 muutti rakennuksen ylimpiä osia. Kahdessa kellarikerroksessa on edelleen jäljellä keskiaikainen pohjaratkaisu.


title: Vasili Granovski

text: Vasili Konstantinovitš Granovski (, s. 16. elokuuta 1985, Habarovsk Neuvostoliitto) on venäläinen puolustajana pelaava jääpalloilija, joka edustaa Moskovan Dynamoa.


title: Vasili Granovski

text: Seurajoukkueissa


title: Vasili Granovski

text: Maajoukkueessa


title: Laktoyyliglutationilyaasi

text: Laktoyyliglutationilyaasi eli glyoksalaasi I on useissa eliöissä esiintyvä entsyymi, joka osallistuu myrkyllisten ketoaldehydien detoksifointiin. Entsyymi isomeroi ketoaldehydien ja glutationin muodostaman hemitioasetaalin S-2-hydroksyyliasyyliglutationijohdannaiseksi. Laktoyyliglutationilyaasin EC-numero on EC 4.4.1.5.


title: Laktoyyliglutationilyaasi

text: Laktoyyliglutationilyaasin substraatteja ovat muun muassa glyoksaali, metyyliglyoksaali, fenyyliglyoksaali, hydroksipyruvaldehydi ja 4,5-dioksovaleriaanahappo. Nämä muodostavat ilman entsyymikatalyysiä glutationin kanssa hemitioasetaalin, jonka entsyymi isomeroi. Entsyymiä esiintyy erityisesti mitokondrioissa niin eläimissä, kasveissa, sienissä kuin baktteereissakin. Eläinten, kasvien ja mikrobien entsyymi on kahdesta samanlaisesta yksiköstä koostuva dimeeri ja sienten laktoyyliglutationilyaasit ovat monomeereja. Ihmisen laktoyyliglutationilyaasin molekyylimassa on 46 kDa. Entsyymi vaatii toimiakseen koentsyymikseen sinkki-ionin, mutta myös eräät muut kahdenarvoiset ionit kuten koboltti- ja nikkeli-ionit voivat toimia koentsyymeinä, mutta tällöin entsyymin aktiivisuus on alhaisempi.


title: Laktoyyliglutationilyaasi

text: Laktoyyliglutationilyaasi on tärkeä tavanomaisten biokemiallisten reaktioiden sivutuotteina muodostuvien erittäin reaktiivisten glyoksaalin ja metyyliglyoksaalin myrkyllisyyden vähentämisessä. Metyyliglyoksaalilla ja glyoksaalilla voi olla osuutta diabeteksen ja neurodegeratiivisten sairauksien kuten Alzheimerin taudin kehittymiseen. Eräitä glutationin johdannaisia, jotka toimivat laktoyyliglutationilyaasin inhibiittoreina on tutkittu antibiootteina ja syöpälääkkeinä.


title: Manessen käsikirjoitus

text: Manessen käsikirjoitus eli Codex Manesse eli Manesse-Handschrift on 140 runoilijan minnelauluja sisältävä teos, joka syntyi Zürichissä 1300-luvun alkupuolella ja on lyriikanlajin laajin ja upein muistomerkki. Se sijaitsee Heidelbergin yliopiston kirjastossa.


title: Merycoidodon

text: Merycoidodon oli sorkkaeläimiin kuulunut suku, joka eli oligoseenikaudella noin 30 miljoonaa vuotta sitten. Se oli yli metrin pituinen ja muistutti nykyisiä kameleita ja sikoja. Sen hampaat olivat kehittyneet kasvinosien pureskeluun. "Merycoidodon" eli tasangoilla Pohjois-Amerikan länsiosissa.